title: Porthania

text: Porthania peruskorjattiin vuosina 2004–2006 pyrkien säilyttämään talon alkuperäinen asu. Peruskorjauksen yhteydessä rakennettiin korttelin keskelle katettu käytävä Porthaniasta oppimiskeskus Aleksandriaan ja Opiskelijakirjastoon. Peruskorjauksen jälkeen rakennuksen pääasiallinen käyttäjä on ollut oikeustieteellinen tiedekunta. Peruskorjauksesta huolimatta Porthania kärsii vieläkin suunnitteluun liittyvistä rakenteellisista ongelmista, esimerkiksi tasakattoratkaisu aiheuttaa suomalaisissa sääolosuhteissa jatkuvia vesivahinkoja.


title: Metronidatsoli

text: Metronidatsoli on antibiootti, jota käytetään bakteeritulehdusten sekä trikomonaksen, giardian tai amebojen aiheuttamien sairauksien hoitoon. Metronidatsolia voidaan käyttää myös Helicobacter pylorin häätöhoitoon yhdessä muiden lääkkeiden kanssa. Metronidatsolilla tunnetaan haitallisia yhteisvaikutuksia monien lääkeaineiden kanssa. Antasidia ei pidä annostella samanaikaisesti metronidatsolin kanssa, koska ne voivat heikentää metronidatsolin imeytymistä ja alentaa tehoa. Alkoholin käytöstä on syytä pidättäytyä täysin metronidatsolihoidon aikana antabusreaktion vuoksi, sillä metronidatsoli estää alkoholin hajoamisen maksassa.


title: Metronidatsoli

text: Metronidatsolin kanssa oli taannoin Suomessakin käytössä rinnakkaisesti tinidatsoli.


title: Vihannin kirkko

text:
Vihannin Sofia Magdalenan kirkko on Raahen seurakunnan kirkko Oulun hiippakunnassa. Kirkko rakennettiin kuningas Kustaa III:n aikana ja se nimettiin kuninkaan vaimon Sofia Magdalenan mukaan. Kirkko sijaitsee Vihannin kirkonkylässä Raahessa ja toimii myös tiekirkkona. Ennen vuotta 2013 kirkko oli yksi Siikasalon seurakunnan kirkoista.
Vihannin nykyinen kirkko on järjestyksessä Vihannin seurakunnan toinen kirkko. Ensimmäinen kirkko rakennettiin samalle paikalle kuin nykyinen kirkko vuonna 1691, jolloin Vihannista tuli Saloisten seurakunnan saarnahuonekunta. Rakennusvuodesta ja kappelikirkoksi vihkimisen ajankohdasta on lähteissä useita muitakin ajankohtia. Josefin kirkoksi kutsuttu kappeli oli yksinkertainen suorakaiteen muotoinen rakennus, jossa ei ollut tornia. Uuden kirkon rakentamisesta päätettiin vuoden 1781 piispantarkastuksen jälkeen, kun ensin oli tutkittu mahdollisuus vanhan kirkon laajentamiseen. Uuden kirkon rakennuspiirustukset teki kalajokinen kirkonrakentaja Simon Silvén. Piirustukset kävivät yli-intendentin virastossa Tukholmassa, mutta piirustuksiin tehtiin vain vähäisiä muutoksia. Kuningas Kustaa III hyväksyi piirustukset 4. huhtikuuta 1783. Suunnittelijansa Simon Silvénin johdolla rakennettu puukirkko valmistui kesäkuussa 1784. Lääninrovasti Johan Westzynthius vihki kirkon 12. syyskuuta 1784.


title: Vihannin kirkko

text: Ulkoasultaan kirkko on aumakattoinen lähes tasavartinen ristikirkko. Kirkon keskikuvun huipulla on lanterniini eli kattolyhty, mutta muuten kirkko on ulkoa koristelematon. Kooltaan kirkko on 450 neliömetriä ja sinne mahtuu istumaan noin 500 seurakuntalaista. Kellotapuli on säilynyt vanhan kirkon ajalta ja se on rakennettu 1752.


title: Vihannin kirkko

text: Taidemaalari Emanuel Granbergin maalaama alttaritaulu on vuodelta 1787. Liimavärein suoraan hirsiseinälle maalattu taulu esittää Jeesusta ristillä, Neitsyt Maria oikealla puolellaan ja Johannes vasemmalla puolellaan. Saarnatuoli on ostettu Oulaisten kirkosta 1891. Tuolin paneelimaalaukset esittävät apostoli Paavalia ja evankelistoja. Maalaukset lienevät Erik Westzynthiuksen tekemiä, koska hän tehnyt Oulaisten kirkon maalauskoristelun 1780–1782.


title: TAKI 183

text: TAKI 183 oli varhainen graffitintekijä New Yorkissa. TAKI, kreikkalaista syntyperää, oikealta nimeltään Demetrios, toimi 1960-luvun lopussa ja 1970-luvun alussa lähettinä, ja tuolloin hänellä oli tapana kirjoittaa oma lempinimensä niiden katujen varsille, joita pitkin hän työnsä puolesta kulki. Hänen "taginsa" tuli Demetrioksen vaihtoehtoisesta kieliasusta "Demetraki" ja hänen kotiosoitteestaan 183. kadulla Manhattanin Washington Heights -alueella.


title: TAKI 183

text: Heinäkuussa 1971 New York Times julkaisi TAKIsta artikkelin. Tämä julkisuus kannusti satoja samoilla alueilla liikkuvia nuoria kilpailevien, hänen kädenjälkeään jäljittelevien "tagien" tekoon. Vaikkakin TAKI oli ensimmäinen NYT:n kaltaisessa merkittävässä julkaisussa palstatilaa saanut graffitintekijä, on sanottu, että esimerkiksi toinen artisti nimeltään "Julio 204" aloitti oman "taginsa" aktiivisen kirjoittelun häntä aikaisemmin. Hänen toimintansa keskittyi kuitenkin pienemmälle alueelle, eikä hän siksi ehkä saanut koskaan yhtä paljon huomiota osakseen.


title: TAKI 183

text: TAKI 183 on myöhemmin tiettävästi lopettanut graffitien teon, keskittyen perhe-elämään. Työkseen hän on pitänyt muun muassa autokorjaamoa.


title: Matriisielementti

text: Matriisielementti on kvanttimekaniikassa käytetty termi, jonka avulla tyypillisesti observaabeleita kuvaaville lineaarioperaattoreille saadaan aikaiseksi matriisiesitys. Matriisielementti lasketaan operaattorista operoimalla siihen vasemmalta ja oikealta tilavektoreilla.


title: Matriisielementti

text: Oletetaan, että tilat formula_1 muodostavat täydellisen kannan. Merkitään näitä vastaavia konjugaattitilojen joukkoa merkinnällä formula_2. Tällöin lineaarioperaattorin formula_3 matriisielementti on


Matriisielementti


title: Matriisielementti

text: Esimerkiksi paikka-avaruuden tilavektorit (aaltofunktiot) ovat muotoa formula_5 jonka konjugaattitila on formula_6. Tällöin matriisielementti on


title: Matriisielementti

text: Integrointialueena toimii koko paikka-avaruus.


title: Matriisielementti

text: Spin-1/2 -hiukkasten spin-aaltofunktiot ovat muotoa


title: Matriisielementti

text: missä a ja b ovat kompleksilukuja. Tämän spin-avaruuden operaattorit ovat lineaarikombinaatioita Paulin spin-matriiseista formula_9, formula_10 (tai formula_11). formula_12 on avaruuden identiteettimatriisi. Valitaan kannaksi tilat


title: Matriisielementti

text: ja


title: Matriisielementti

text: Näin esimerkiksi matriisin formula_14 matriisielementit ovat


title: Matriisielementti

text: Matriisielementit ovat hyödyllisiä erityisesti erilaisia energiatasosiirtymiä tarkasteltaessa. Siirtymien valintasäännöt määräytyvät yleensä juuri matriisielementeistä. Jos halutaan tutkia millaisia häiriöitä tietty häiritsevä voima systeemiin tuo, etsitään tuota voimaa kuvaavan häiriöpotentiaalin matriisielementit jossain systeemin luonnollisessa kannassa. Jos matriisielementti joidenkin tilojen välillä häviää, myös vastaavaa transitiota ei voida kyseisellä voimalla saada aikaiseksi.


title: Matriisielementti

text: Atomien elektronien energiatilojen välisiä transitioita ulkoisessa sähkökentässä kuvataan yleisesti matriisielementtien avulla. Dipolikenttä saa esimerkiksi aikaan transitioita, joissa elektronin pääkvanttiluku muuttuu yhdellä ylös- tai alaspäin. Muuntyyppisten transitioiden matriisielementit ovat nollia.


title: Oleguer

text: Oleguer Presas Renom (s. 2. helmikuuta 1980 Sabadell, Barcelonan maakunta, Espanja) on espanjalainen jalkapalloilija, joka lopetti uransa vuonna 2011. Hän pelasi oikean laitapuolustajan tonttia, mutta pystyi myös pelaamaan keskuspuolustajana.


title: Oleguer

text: Oleguer aloitti uransa Lepantossa, joka on hänen kotikuntansa Sabadellin paikallinen seura. Vuonna 1997 hän siirtyi Gramenetin riveihin. 21-vuotiaana Oleguer siirtyi Barcelonaan. Hän debytoi edustusjoukkueessa vuotta myöhemmin Mestarien liigan ottelussa turkkilaista Galatasarayta vastaan. Barcelonassa ollessaan Oleguer juhli muun muassa kahdesti Espanjan pääsarjan voittoa ja kerran Mestarien liigan voittoa. Hän siirtyi heinäkuussa 2008 Ajaxiin, jossa pelasi vuoteen 2011, jolloin lopetti uransa.


title: Fred E. Ahlert

text: Fred E. Ahlert (19. syyskuuta 1892 – 20. lokakuuta 1953) oli yhdysvaltalainen lauluntekijä. Hänen tuotantoaan ovat levyttäneet muiden muassa Louis Armstrong, Nat King Cole, Ella Fitzgerald, Frank Sinatra ja Fats Waller. Ahlert teki usein yhteistyötä sanoittaja Roy Turkin kanssa, ja muiden sanoittajien joukkoon lukeutuivat Joe Young ja Edgar Leslie.


title: Fred E. Ahlert

text: Ahlert syntyi 19. syyskuuta 1892 New Yorkissa. Hän opiskeli Fordham Law Schoolissa. Musiikkiuransa hän aloitti sovittamalla kappaleita Irving Aaronsonin ja Fred Waringin orkesterille ja säveltämällä musiikkia vaudeville-esityksiin. Hänen ensimmäiset menestyneet sävellyksensä olivat vuoden 1920 ”I’d Love to Fall Asleep and Wake Up in My Mammy’s Arms” ja vuoden 1922 ”I Gave You Up Before You Threw Me Down”.


title: Fred E. Ahlert

text: Vuonna 1928 Ahlertin säveltämästä ja Roy Turkin sanoittamasta kappaleesta ”I’ll Get By (As Long As I Have You)” tuli hitti Ruth Ettingille. Ettingin versio nousi listoilla kolmannelle sijalle, ja vuonna 1944 Harry James nauhoitti listaykköseksi nousseen version. Ahlert ja Turk kirjoittivat yhdessä useita kappaleita. Etting nauhoitti vuonna 1929 heidän kappaleensa ”Mean to Me”, josta on sittemmin tullut lukuisien artistien levyttämä pop- ja jazzstandardi. Muita Ahlertin ja Turkin menestyskappaleita olivat muun muassa ”Walkin’ My Baby Back Home” (1930), ”I Don’t Know Why (I Just Do)” (1931), ”Love, You Funny Thing!” (1931) ja ”Where the Blue of the Night (Meets the Gold of the Day)” (1932).


title: Fred E. Ahlert

text: Musiikin säveltämisen lisäksi Ahlert perusti vuonna 1929 oman julkaisuyhtiön nimeltä Fred Ahlert Music Corporation. Yhtiö on edelleen toiminnassa. Ahlertin poika Fred E. Ahlert Jr. oli myös musiikkijulkaisija ja huolehti muun muassa isänsä musiikin julkaisemisesta.


title: Fred E. Ahlert

text: Ahlert toimi muusikkojärjestö ASCAP:n johdossa vuodesta 1933 kuolemaansa saakka. Hän kuoli New Yorkissa 20. lokakuuta 1953. Ahlert otettiin Songwriters Hall of Fameen postuumisti vuonna 1970.


title: Dave Bartholomew

text: Dave Bartholomew (s. 24. joulukuuta 1918 Edgard, Louisiana) on yhdysvaltalainen muusikko, lauluntekijä ja musiikkituottaja. Hän oli näkyvä hahmo New Orleansin musiikkielämässä 1950-luvun jälkimmäisellä puoliskolla. Hän kirjoitti ja tuotti musiikkia useille artisteille, ja parhaiten hänet tunnetaan menestyksekkäästä yhteistyöstä Fats Dominon kanssa.


title: Dave Bartholomew

text: Bartholomew soitti ensimmäisenä soittimenaan tuubaa, mutta siirtyi sittemmin trumpettiin. Hän liittyi vuonna 1939 Fats Pichonin yhtyeeseen, joka soitti Mississippin höyrylaiva SS Capitolilla. Hän soitti myös Jimmie Luncefordin orkesterissa ennen liittymistään armeijaan vuonna 1942.


title: Dave Bartholomew

text: Armeijan soittokunnassa Bartholomew alkoi säveltää ja sovittaa musiikkia. Palattuaan New Orleansiin hän perusti rhythm and blues -yhtyeen ja nauhoitti De Luxe -yhtiölle muun muassa kappaleen ”Country Boy”. Yhtyeessä soittivat hänen lisäkseen rumpali Earl Palmer ja saksofonistit Herb Hardesty ja Alvin Tyler.


title: Dave Bartholomew

text: Vuonna 1949 Imperial Recordsin Lew Chudd otti Bartholomew’n levy-yhtiöön laulunkirjoittajaksi, tuottajaksi ja sovittajaksi. Hän teki Fats Dominolle kappaleen ”The Fat Man”, jota myytiin yli miljoona kappaletta. Bartholomew teki pitkään yhteistyötä Dominon kanssa ja kirjoitti suurimman osan Dominon lauluista yhteistyössä tämän kanssa. Heidän tunnettuihin tuotoksiinsa kuuluvat muun muassa ”Ain’t That a Shame”, ”I’m in Love Again”, ”Blue Monday”, ”I’m Walkin’”, ”Walking to New Orleans” ja ”Let the Four Winds Blow”. Yhteensä Bartholomew’n ja Dominon lauluja on myyty useita satoja miljoonia kappaleita.


title: Dave Bartholomew

text: Bartholomew kirjoitti musiikkia myös lukuisille muille artisteille, mukaan lukien Jewel King, Lloyd Price ja Smiley Lewis. Lisäksi hän tuotti muun muassa Frankie Fordia, Snooks Eaglinia ja Earl Kingiä. Hänen oma vuoden 1957 instrumentaalinauhoituksensa ”The Monkey” vaikutti Jamaikalla ska-musiikin kehittymiseen.


title: Dave Bartholomew

text: Nykyään Bartholomew on osittain vetäytynyt musiikkielämästä, mutta esiintyy silloin tällöin Dave Bartholomew Big Bandin kanssa musiikkifestivaaleilla. Hän on ollut vuodesta 1998 Songwriters Hall of Famen ja vuodesta 1991 Rock and Roll Hall of Famen jäsen. Vuonna 2007 hän sai paikan Blues Hall of Famesta.


title: Thespios

text: Thespios () oli kreikkalaisessa mytologiassa Thespiain kuningas Boiotiassa, Erekhtheuksen, Ateenan kuninkaan, ja Praksithean poika. Puolisonsa Megameden kanssa hänellä oli viisikymmentä tytärtä.


title: Thespios

text: Tyttärien tultua naimaikään Thespios ei jostakin syystä etsinytkään näille puolisoja, vaan tahtoi saada lapsenlapsia Herakleelta. Kun Herakles oli saanut tehtäväkseen tappaa alueella olleen leijonan – ei kuitenkaan vielä Nemean leijonaa – Thespios päätti laittaa tyttärensä öisin Herakleen kanssa sänkyyn. Leijonanmetsästys kesti viisikymmentä päivää, ja jokaisena yönä Herakles, luullen olevansa aina saman naisen seurassa, makasi eri tyttären kanssa sillä seurauksella, että jokainen näistä synnytti hänelle pojan.


title: Thespios

text: Pausanias kertoo kaksi vaihtoehtoista versiota. Ensimmäisessä versiossa Herakles makasi neljänkymmenenyhdeksän tyttären kanssa yhden illan aikan, mutta yksi tyttäristä kieltäytyi sukupuoliyhteydestä tämän kanssa. Loukkaantuneena Herakles määräsi tämän palvelemaan häntä neitseenä pyhäkkönsä papittarena. Toisessa hän oli kaikkien viidenkymmenen kanssa, joista jokainen synnytti hänelle pojan; vanhin ja nuorin jopa kaksoset.


title: Thespios

text: Apollodoros luettelee Thespioksen tyttäret ja thespiadit seuraavasti:


title: Deutschlandsberg (piiri)

text: Deutschlandsberg on yksi Steiermarkin osavaltion 17 piiristä.


title: Deutschlandsberg (piiri)

text:
Deutschlandsbergin piiri sijaitsee Steiermarkin eteläosassa. Se rajautuu lännessä Kärntenin osavaltioon (Wolfsbergin piiri) ja etelässä Sloveniaan. Naapuripiirit ovat pohjoisessa Voitsberg ja idässä Graz-Umgebung sekä Leibnitz. Piirin pinta-ala on 863,5 neliökilometriä ja Deutschlandsberg on suurin keskus. Piiri jakautuu 40 paikkakuntaan:
Deutschlandbergin piirin asukasluku oli vuonna 2006 61 282. Ulkomaalaisten osuus oli vuonna 2005 2,5 % .


title: Oulaisten kirkko

text: Oulaisten kirkko on Oulaisten seurakunnan kirkko. Kirkko on valmistunut vuonna 1753 ja sen rakennustöitä johti Matti Honka. Kirkon tapuli on vuodelta 1758. Erik Westzynthius nuorempi koristeli kirkon seinämaalauksilla vuosina 1779–1782. Vuonna 1882 kirkon rakennusmuoto muutettiin sellaiseksi kuin se on nykyään, kun kirkko sai uuden kivijalan, eteistilat ja kirkontornin vanhan salon tilalle. Kirkkoa maalattiin vuonna 1843, jolloin se sai punamulta värin. Väri korvattiin 1882 vaalealla hiekkakiven sävyisellä värillä. 1930-luvun korjauksissa saivat seinät jälleen punamullan värin. Muita korjauksia olivat ikkunoiden pyöristäminen sekä pinkopahvien pois ottaminen seinämaalausten päältä. Kirkon alttaritaulu on vuodelta 1931. Taulun on maalannut Väinö Blomstedt.


title: Oulaisten kirkko

text: Kirkon sankarihautausmaan muistomerkin on tehnyt kuvanveistäjä Oskari Jauhiainen vuonna 1953


title: Cam Clarke

text: Cameron A. ”Cam” Clarke (s. 6. marraskuuta 1957 Burbank, Kalifornia, Yhdysvallat) on yhdysvaltalainen ääninäyttelijä, joka tunnetaan parhaiten animaatiosarja Turtles – mutanttikilpikonnien Leonardon ja Rocksteadyn äänenä.


title: Cam Clarke

text: Clarke syntyi Burbankissa. Hänen isänsä oli useissa 1950-luvun science fiction -elokuvissa esiintynyt näyttelijä Robert Clarke, ja hänen äitinsä Alyce King toimi laulajana. Clarke aloitti esiintymisensä jo kuusivuotiaana, kun hänen vanhempansa esiintyivät ABC:n musikaalisessa televisiosarjassa "The King Family". Sarjan suosion myötä siitä tuli vuodesta 1965 lähtien viikoittainen ohjelma Yhdysvalloissa, joka kesti aina 1970-luvun lopulle.


title: Cam Clarke

text: Ääninäyttelemiseen Clarke päätyi 15-vuotiaana tehdessään sivuääniä "Butch Cassidy" animaatiosarjaan vuosina 1973–1974, mutta teki usein cameorooleja televisiosarjoihin 1980-luvulle asti, kunnes vuonna 1987 hän sai ensimmäisen merkittävän ääniroolin esittäessään Leonardoa animaatiosarjassa Turtles – mutanttikilpikonnat. Sarjan menestyksen myötä Clarke oli hahmon roolissa aina vuoteen 1996 asti ja sai innostuksensa ryhtyä näyttelemisen sijaan täysipäiväiseksi ääninäyttelijäksi. Turtles – mutanttikilpikonnien jälkeen hän on ääninäytellyt useissa animaatioissa kuten Timon & Pumba, Avatar, Monsuno, Megas XLR, Hämähäkkimies ja Clarken toinen merkittävä äänirooli oli vuonna 2002, kun hän toimi He-Manina animaatiosarjassa He-Man, joka oli uudistettu versio 1980-luvun "He-Man and the Masters of the Universe" animaatiosta.


title: Cam Clarke

text: 2000-luvulla Clarke on tehnyt äänirooleja useimmiten videopeleihin, muun muassa World of Warcraftin lisäosassa issa hän ääninäyttelee Blood Elves rodun miehiä. Sitä ennen Clarke oli vuonna 2006 ssa Thorin ja Daredevilin ääninä, sekä Simban äänenä Kingdom Hearts II:ssa. Lisäksi hänellä oli pieni rooli God of War II:ssa Herkulesina, ja vuonna 2007 julkaistussa Eternal Sonatassa hän ääninäytteli Prinssi Crescendoa.


title: Nivalan kirkko

text: Nivalan kirkko on Nivalan seurakunnan kirkko Nivalan kirkonkylässä. Kirkko on valmistunut vuonna 1803 Nivalan tultua omaksi seurakunnaksi edellisvuonna. Simon Jylkkä-Silvenin suunnittelemaan kirkkoon mahtuu noin 600 ihmistä. Kirkkorakennuksen nykyinen ulkomuoto syntyi vuonna 1874 uuden kellotapulin ja seinien laudoituksen myötä.


title: Nivalan kirkko

text: Nykyinen kirkko on Nivalan kolmas kirkko, ensimmäinen kirkko valmistui vuonna 1682 noin puolen kilometrin päähän nykyisen kirkon paikasta lounaaseen Sarparannalle Malisjoen törmälle. Paikalle on pystytetty muistokivi, ensimmäinen kirkkorakennus oli olemassa vuoteen 1802 asti. Toinen kirkko valmistui vuonna 1761 suurin piirtein nykyisen kirkon paikalle. Kirkon käyttöikä jäi lyhyeksi, sillä isompaa kirkkoa tarvittiin pian.


title: Nivalan kirkko

text: Nykyinen kirkko korvasi seurakunnan toisen kirkon, joka oli paitsi huonossa kunnossa, myös liian pieni seurakuntalaisten määrään nähden. Uudesta kirkosta tehtiin tasavartinen torniton ristikirkko. Kirkon suunnitteli Simon Jylkkä-Silven, suunnitelmat saivat hyväksynnän Yli-intendentinvirastossa vuonna 1801. Kirkon rakennustyötä johti Niilo Koskela, seurakuntalaiset rakensivat itse kirkon, joka valmistui vuonna 1803. Silvénin suunnitelmassa ei ollut kellotornia, koska tarkoitus oli säästää paikoillaan vanhan pieneksi jääneen kirkon kellotorni. Toisin kävi, seurakuntalaiset rakensivat kirkon valmistuttua uuden erillisen kellotapulin, joka valmistui vuonna 1806. Uusi kellotapuli osoittautui kuitenkin heikoksi: siinä ei ollut perustuksia ja routa liikutteli sitä. Kirkonkellojen paino ja käyttö uhkasi tornin vakautta.


title: Nivalan kirkko

text: Kellotapulin uusimista onnistuttiin lykkäämään aina vuoteen 1874, jolloin kirkkoa muutoinkin korjattiin Tuolloin vanha kellotapuli purettiin ja kirkon länsisakaran jatkeeksi tehtiin uusi erillinen kellotapuli, joka liitettiin kirkkoon pienellä väliosalla. Lääninarkkitehti Frans Wilhelm Lüchowin suunnittelema korjaus oli mittava: kirkkoon tehtiin uusi kivijalka niin, että rakennus korottui metrin verran, lattiat korjattiin, kattomuoto muutettiin, tehtiin ulkolaudoitus ja sisäseinät paperoitiin.


title: Nivalan kirkko

text: Kirkkoa korjattiin myöhemminkin, sinne tehtiin keskuslämmitys 1950-luvulla, jolloin korjattiin myös perustuksia ja tehtiin kirkon alle ruumishuone. Kirkon nykyinen keltainen väri on myös alkuperäinen. Tyyliltään kirkko on uusgotiikkaa ja siellä on tilaa noin 600 hengelle.


title: Nivalan kirkko

text: Alttaritaulu esittää ristiinnaulittua, sen on maalannut A. Vendelin ja se on vuodelta 1875. Etelä- ja ristisakaroiden päätyseinillä on vanhoja maalauksia, muun muassa kaksiosainen alttaritaulu, joiden tekijöistä ei ole tietoa. Kuorin yläosassa olevat Jeesuksen kärsimyshistoriaa esittävät maalaukset on tehnyt Lauri Välke vuonna 1952.


title: Nivalan kirkko

text: Kirkossa on ollut urut vuodesta 1897 lähtien. Ne uusittiin vuonna 1956. Nykyiset urut ovat kirkon kolmannet urut. Ne on rakentanut Urkurakentamo Veikko Virtanen vuonna 2009 ja ne ovat 43-äänikertaiset.


title: Nivalan kirkko

text: Seurakunnalla on nykyään viisi hautausmaata, joista kirkon ympärillä oleva Vanha kirkkopuisto on ollut käytössä 1760-luvulta lähtien. Alavalla maalla olevaa hautausmaata on korotettu kirkon ympäriltä 1870-luvulta alkaen. Vuonna 1873 hautausmaata levennettiin ja samalla se aidattiin kiviaidalla, jota korjattiin noin kymmenen vuoden kuluttua. Seurakuntalaisilla oli velvoite toimittaa hautausmaalle täyttömaata ja kiviä aidan tekoon ja korjauksiin. Vanha kirkkopuisto oli käytössä 1920-luvulle asti. Sankarihautausmaata kirkon itäpuolella on laajennettu 1943, jonka takia hautoja jouduttiin siirtämään ja vanhaa kirkkopuistoa laajentamaan hiukan länsipäästä.


title: Nivalan kirkko

text: Nykyään päähautausmaana on Uusi hautausmaa, joka on vihitty käyttöön 1890 ja on historiansa aikana ollut täyttö- ja korotustöiden takia ajoittain pois käytöstä. Uusi hautausmaa on noin neljän kilometrin päässä kirkosta.


title: Nivalan kirkko

text: Vanhassa kirkkopuistossa on Suomen neljännen presidentin Kyösti Kallion ja hänen vaimonsa Kaisan hauta. Hautamuistomerkki on heidän poikansa kuvanveistäjä Kalervo Kallion suunnittelema ja paljastettu vuonna 1949. Kalervo Kallio on suunnitellut myös Nivalan sankarihautojen talvi- ja jatkosodan muistomerkin, joka on paljastettu 1960 sekä hautausmaalla olevan Karjalaan jääneiden muistomerkin, jonka on vuodelta 1966. Sankarihautojen vuoden 1918 muistomerkin on suunnitellut Emil Wikström.


title: Cher (departementti)

text: Cher (ääntäminen IPA: on Ranskan departementti numero 36, joka on saanut nimensä Cher-joen mukaan. Departementti sijaitsee Keski-Ranskassa Centren hallintoalueella. Departementti on pinta-alaltaan 7 235 neliökilometriä ja siellä on 314 676 (2006) asukasta. Cheren pääkaupunki on Bourges. Cher on jaettu edelleen kolmeen arrondissementtiin, 35 kantoniin ja 290 kuntaan.


title: Cher (departementti)

text: Cher oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Cher muodostettiin osasta Berryn provinssia.


title: Cagayan de Oro

text: Cagayan De Oro on kaupunki Mindanaon saarella Filippiineillä. Kaupungin asukasluku on 675 950 (2015)


title: Ajonaikainen kääntäminen

text: Ajonaikainen kääntäminen ("Just-In-Time compilation" eli "JIT") on prosessi, jossa suoritettavan ohjelman lähdekoodi käännetään ohjelman ajon aikana sopivaksi kohdekieliseksi koodiksi tarkoituksena parantaa ohjelman suorituskykyä.


title: Ajonaikainen kääntäminen

text:
Kohdekielenä voi toimia esimerkiksi konekieli tai virtuaalikoneella tulkattava tavukoodi.
Kääntäjien toteutukseen on monia tapoja. Ohjelman kääntäminen lähtee yleensä liikkeelle ohjelman merkkijonoesityksen muuttamisesta syntaksialkioiksi (tokenizing).


title: Ajonaikainen kääntäminen

text: Tunnetuimmat ajonaikaista kääntämistä käyttävät sovellukset ovat Java ja Microsoftin .NET Framework.


title: Kuusamojärvi

text: Kuusamojärvi on Pistojoen reittiin kuuluva järvi Kuusamossa Koillismaalla. Järven pinta-ala on 51 neliökilometriä, pituus noin 25 kilometriä, ja sen pinta on 257 metriä merenpinnan yläpuolella. Kuusamojärvi laskee Muojärveen.


title: Kuusamojärvi

text: Järven pinta-ala on 4700 hehtaaria eli 47 km². Se on 24,1 kilometriä pitkä ja 6,1 kilometriä leveä. Järvi on luodattu ja siitä on julkaistu syvyyskartat. Sen tilavuus on 162 miljoonaa m³ eli 0,16 km³. Järven keskisyvyys on 3,4 metriä ja suurin syvyys on 17,7 metriä.


title: Kuusamojärvi

text: Järvessä on laskettu olevan 66 saarta. Niiden yhteispinta-ala on 447 ha, mikä on noin 8,6 % järven kokonaispinta-alasta. Saarista 1 on yli neliökilometrin suurisia, 21 yli hehtaarin suurisia, 41 yli aarin ja loput 3 ovat alle aarin kokoisia.


title: Kuusamojärvi

text: Järven rantaviivan pituus on 196 kilometriä, josta saarten rantaviivan yhteispituus on 53 kilometriä.


title: Kuusamojärvi

text: Järvi kuuluu Vienan Kemijoen vesistössä (vesistöaluetunnus 74) Kuusamojärven alueella (74.03) Kuusamojärven lähialueessa (74.031).


title: Kuusamojärvi

text: Siihen laskee lännestä Säynäjäperään Säynäjoki, joka on Säynäjäjoen valuma-alueen (74.033) laskujoki. Sen lounaisrantaan laskee Vanttajajoki ja Vääräjoki, jotka ovat Niskajoen–Vääräjoen valuma-alueen (74.032) jokia. Myös Kolvanginjoki tuo Kolvangin valuma-alueen (74.08) reitin vedet ja Matkajoki tuo Oivanginjärven valuma-alueen (74.04) reitin vedet Kuusamonjärveen. Kuusamojärvi on samalla vedenpinnan tasolla Muojärven kanssa.


title: Washingtonin piirikunta

text: Washingtonin piirikunta ( tai Louisianan tapauksessa "Washington Parish") voi tarkoittaa 31 eri piirikuntaa Yhdysvaltojen osavaltioissa. Se on maan yleisin piirikunnan nimi.


title: Washingtonin piirikunta (Rhode Island)

text: Washingtonin piirikunta () on piirikunta Rhode Islandin osavaltion lounaisosassa, Yhdysvalloissa. Sitä rajaavat piirikunnat Kent, New London, New Yorkin Suffolkin piirikunta ja Newport. Vuoden 2010 väestölaskennassa piirikunnan asukasluku oli 126 979. Sen pinta-ala on 1 458 neliökilometriä, josta vettä on 569 neliökilometriä.


title: Kentin piirikunta

text: Kentin piirikunta () on useiden Kanadassa ja Yhdysvalloissa sijaitsevien piirikuntien nimi.


title: Kentin piirikunta (Rhode Island)

text: Kentin piirikunta () on piirikunta Rhode Islandin osavaltiossa, Yhdysvalloissa. Sitä rajaavat Connecticutin osavaltion piirikunnat New London ja Windham sekä Rhode Islandin piirikunnat Providence, Bristol ja Washington. Vuoden 2010 väestölaskennassa piirikunnan asukasluku oli 166 158. Vuoden 2000 väestölaskennan tietojen mukaan 92 prosenttia asukkaista puhui tuolloin äidinkielenään englantia, 1,9 prosenttia espanjaa, 1,5 prosenttia ranskaa, 1,4 prosenttia portugalia ja 1,1 prosenttia italiaa. Piirikunnan pinta-ala on 487 neliökilometriä, josta vettä on 46 neliökilometriä. Asukastiheys on 377 as./km².


title: Kentin piirikunta (Rhode Island)

text: ă


title: East Providence

text: East Providence on kaupunki Providencen piirikunnassa, Rhode Islandin osavaltiossa, Yhdysvalloissa. Se on osavaltion pääkaupungin Providencen esikaupunkialuetta. Vuoden 2010 väestönlaskennassa kaupungin asukasluku oli 47 037, tehden kaupungista osavaltion viidenneksi runsasväkisimmän kaupungin. Pinta-alaltaan kaupunki on 43,02 neliökilometrin suuruinen. Asukastiheys on noin 1 356 as./km².


title: Pawtucket

text: Pawtucket on kaupunki Providencen piirikunnassa, Rhode Islandin osavaltiossa, Yhdysvalloissa. Se on osavaltionsa neljänneksi väkirikkain kaupunki. Sen asukasluku vuoden 2000 väestönlaskennassa oli 72 958. Pinta-alaltaan kaupunki on 23,31 neliökilometrin suuruinen ja asukastiheys on 3 258 as./km². Pinta-alasta 0,7 neliökilometriä on vettä.


title: Pawtucket

text: Pawtucket oli Yhdysvaltain teollisen vallankumouksen syntysija. Samuel Slaterin vuonna 1790 rakennuttama Slater Mill kaupungin keskustassa, Blackstone-joen varrella, oli Yhdysvaltain ensimmäinen kaupallisesti menestyksekäs mekanisoitu puuvillatehdas. Nykyisin kaupunki tunnetaan myös siellä pääkonttoriaan pitävästä Hasbro-yrityksestä, maailman toiseksi suurimmasta leluvalmistajasta.


title: Chandler

text: Chandler on tietokoneohjelmisto joka on tarkoitettu henkilökohtaisen informaation hallintaan. Se on kehitetty avoin lähdekoodi -periaattella, lisenssinä Apache License. Chandler sisältää kalenteri-, sähköposti-, tehtävälista- ja muistiotoiminnot.


title: Chandler

text: Chandleria kehittää Open Source Applications Foundation. Pääohjelmointikieli on Python ja Chandler toimii Microsoft Windows, Macintosh ja Linux -käyttöjärjestelmissä. Chandler nimettiin kirjailija Raymond Chandlerin mukaan. Chandlerin inspiraationa on ollut 1980-luvulla kehitetty informaation hallintaohjelmisto Lotus Agenda.


title: Chandler

text: "Chandlerin suunnittelutavoitteet:"Chandler on myös Scott Rosenbergin kirjoittaman tietokirjan "Dreaming in Code:Two Dozen Programmers, Three Years, 4732 Bugs, and One Quest for Transcendent Software" aihe.


title: Echo (satelliitti)

text: Echo oli NASAn ensimmäinen kokeellinen sarja tietoliikennesatelliitteja 1960-luvun alussa. Satelliittien runko oli pallomainen. Runko toimi passiivisena heijastimena: niihin suunnatusta radiosäteilystä osa heijastui takaisin maahan ja voitiin vastaanottaa toisaalla.


title: Echo (satelliitti)

text: Alkuperäinen Echo 1 räjähti Delta-kantoraketin mukana 13. toukokuuta 1960. Seuraava, Echo 1A saatiin onnistuneesti maan kiertoradalle 12. elokuuta 1960 – satelliitista käytetään yleensä nimitystä "Echo 1". Satelliitin rungon, halkaisijaltaan 30,5-metrisen pallon ulkokuori tehtiin 0,127 millimetriä paksusta metallisoidusta Mylar-polyesterikalvosta. Echo 1A onnistui heijastamaan puhelin-, radio- ja televisiosignaaleja takaisin maahan, ja auttoi myös ilmakehän tiheyden mittauksessa. Kiiltävän ja suuren ulkokuoren ansiosta satelliitin pystyi näkemään paljaalla silmällä lähes joka puolella maailmaa. Echo 1A palasi maan ilmakehään ja paloi 7. kesäkuuta 1968.


title: Echo (satelliitti)

text: Echo 2 oli halkaisijaltaan 41,1 metriä ja siinä käytettiin samoja materiaaleja kuin Echo 1:ssa. Thor-Agena kantoraketti vei Echo 2:sen kiertoradalle 25. tammikuuta 1964. Echo 2:n avulla testattiin lähinnä passiivista tiedonvälitystä. Echo 2:n jälkeen NASA hylkäsi ajatuksen passiivisista tietoliikennesatelliiteista ja siirtyi suunnittelemaan aktiivisia satelliitteja. Echo 2 palasi ilmakehään 7. kesäkuuta 1969 ja tuhoutui.


title: Echo (satelliitti)

text: Echo-ohjelman avulla pystyttiin esimerkiksi Moskovan sijainti määrittelemään tarkasti, jonka vuoksi Yhdysvaltain armeija olisi voinut käyttää ballistisia ohjuksia tehokkaammin Neuvostoliittoa vastaan.


title: Paikka auringossa

text: Paikka auringossa ("A Place in the Sun") on vuonna 1951 ensi-iltansa saanut draamaelokuva. Se oli ensimmäinen osa George Stevensin kuuluisasta yhdysvaltalaistrilogiasta, jonka kaksi muuta osaa olivat "Etäisten laaksojen mies" ja "Jättiläinen".


title: Paikka auringossa

text: Elokuvan pääosissa olivat Montgomery Clift, Elizabeth Taylor ja Shelley Winters. Elokuva perustuu Theodore Dreiserin romaaniin "Amerikkalainen murhenäytelmä", josta oli tehty myös teatterinäytelmä ennen elokuvaa. Charles Chaplin sanoi elokuvaa parhaaksi näkemäkseen amerikkalaiseksi elokuvaksi.


title: Paikka auringossa

text: George Eastman (Montgomery Clift) on uskonnollisen äidin kasvattama köyhä nuorukainen, joka menee töihin rikkaan enonsa tehtaalla pakkaamoon. Pakkaamossa hänelle kehkeytyy romanssi Alice Trippin (Shelley Winters) kanssa, vaikka tehtaan säännöt kieltävät työntekijöiden väliset suhteet. Vähän myöhemmin George tapaa rikkaan enonsa kutsuilla rikkaan teollisuussuvun tyttären, Angela Vickersin (Elizebeth Taylor) ja heille kehkeytyy lopulta romanssi.


title: Paikka auringossa

text: Sitten käy ilmi, että Alice on raskaana. He tiedustelevat abortin mahdollisuutta, mutta tuloksetta. Alice vaatii Georgea kantamaan vastuunsa ja naimaan hänet. George ei asiasta innostu, sillä hän on entistä enemmän jäämässä Angelan ja varakkaan elämän nautintojen paulaan. Angelan ja Georgen suhde etenee kihlaukseen.


title: Paikka auringossa

text: Georgelle käy kuitenkin Alicen vaatimusten takia entistä hankalammaksi salata kaksoiselämänsä Angelalta ja hänen suvultaan. George on kuullut läheisessä järvessä tapahtuneesta hukkumistapahtumassa ja päättää murhata uimataidottoman Alicen hukuttamalla hänet. He vuokraavat veneen, jolla Alice ja George lähtevät veneilemään. Järvellä George ei kuitenkaan pysty toteuttamaan murhasuunnitelmaa. Hänelle ja Alicelle tulee kuitenkin riitaa, ja vene kaatuu. George ei yritä pelastaa Alicea, vaan antaa hänen ja syntymättömän lapsensa kuolla.


title: Paikka auringossa

text: Hermostunut George palaa Vickersien luo. Pian kaikki tuntevat lähiseudun epäillyttävän hukkumistapauksen. Samoihin aikoihin Angelan suku alkaa olla pikkuhiljaa myötämielinen Angelan ja Georgen naimisiinmenolle, Georgen unelma on siis lähellä toteutumistaan.


title: Paikka auringossa

text: Pian George kuitenkin joutuu pidätetyksi epäiltynä Alicen murhasta. Angelan suku sanoutuu irti kaksoiselämää viettäneestä Georgesta, mutta Angela pysyy Georgen rinnalla. George joutuu oikeuteen, joka tuomitsee hänet kuolemaan Alice Trippin murhasta. Sellissään George myöntää epäsuorasti uskovaiselle äidilleen ja papille, ettei yrittänyt pelastaa Alicen henkeä. Sekä pappi että Georgen äiti ovat sitä mieltä että Georgen kuuluu kuolla teostaan. George tapaa vielä viimeisen kerran Angelan, ja pari vannoo toisilleen ikuista rakkautta. Viimeisessä kohtauksessa George kävelee kohti sähkötuolia.


title: Paikka auringossa

text: Ilta-Sanomien Timo Malmi piti vuonna 2010 "Paikkaa auringossa" romanttisena mestariteoksena. William Mellorin upea kuvaustyö palkittiin hänen mielestään aiheesta Oscarilla. ”Kun kuikka huutaa järvellä ja poliisisireenit ulvovat, rakastuneiden Angelan ja Georgen lähikuvat huumaavat kuolemankin edessä”, Malmi kiteyttää.


title: Paikka auringossa

text: Elokuva valittiin vuonna 1991 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat "Paikan auringossa" vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 1979 "Paikka auringossa" pääsi mukaan suomalaiskriitikoiden kokoamalle sadan tärkeimmän elokuvan listalle.


title: Pellonvarauslaki

text: Pellonvarauslaki oli Suomessa toteutettu maatalouden ylituotannon leikkaamiseen tähtäävä vuonna 1969 voimaan tullut laki. Lain johdosta maatilan omistaja saattoi tehdä valtion kanssa "pellonvaraussopimuksen", jossa hän sitoutui jättämään pellot viljelemättä. Vastineeksi omistaja sai sopimusaikana rahallisen korvauksen, joka maksettiin neljännesvuosittain. Sopimus oli tehtävä tilan koko peltoalasta, kolmeksi vuodeksi kerrallaan.


title: Pellonvarauslaki

text: Tilanomistajalla oli myös mahdollisuus metsittää sopimukseen kuuluva peltoala, jolloin hän sai lisäkorvauksen. Metsityskorvaus oli yhtä suuri kuin pellonvarauskorvaus. Metsitys nosti pellonvaraussopimuksen kestoajan 15 vuodeksi.


title: Pellonvarauslaki

text: Pellonvaraustiloja kutsuttiin yleisesti nimellä "pakettipellot", ja lakia "peltopakettijärjestelmäksi". Peltojen jättäminen viljelemättä vaikutti maaseudun väestön mielialoihin; maatalous ja viljely koettiin perinteisenä elämäntapana, josta luopuminen oli henkisesti vaikeaa.


title: Pellonvarauslaki

text: Pellonvarausjärjestelmä korvattiin eläkejärjestelmillä kehittämällä 1970-luvulla maatalouden sukupolvenvaihto- ja luopumiseläkkeet.


title: Pellonvarauslaki

text: Peltoa sai kuitenkin käyttää perunan ja kasvitarhatuotteiden tuotantoon omalle perheelle ja rehun tuottamiseen omille eläimille, hevosille, poroille ja vuohille, tietyin edellytyksin myös lampaille.


title: Pellonvarauslaki

text: Uusia sopimuksia ei tehty enää vuoden 1974 jälkeen.


title: Thure Bahne

text: Thure Olavi Bahne (8. toukokuuta 1909 Turku – 29. tammikuuta 1956 Helsinki) oli Suomalaisen Oopperan ohjaaja, elokuvanäyttelijä ja elokuvaohjaaja.


title: Thure Bahne

text: Bahnen teatteriura alkoi Turun Maakuntateatterissa vuonna 1926. Operettitehtäviin siirtynyt Bahne sijoitettiin useisiin romanttisiin sankarirooleihin. Hän näytteli myös Turun Työväen Teatterissa, Viipurin Työväen Teatterissa ja Helsingin Kaupunginteatterissa. Teatterissa hänellä oli operettisankarin rooli. Hän toimi vierailevana ohjaajana ja ohjasi esimerkiksi Lohjan Työväenteatteriin 1950-luvulla operetin "Erämaan laulu", joka on mainittu teatterin parhaaksi 1950-luvun saavutukseksi.


title: Thure Bahne

text: Bahnen ura kotimaisessa elokuvassa alkoi vuonna 1933 ja katkesi äkilliseen kuolemaan tammikuussa 1956.


title: Thure Bahne

text: Viimeinen elokuvarooli Bahnella oli elokuvassa "Risti ja liekki", joka tuli ensi-iltaan vasta Bahnen kuoleman jälkeen. Toisin kuin teatterissa, elokuvissa Bahnella oli yleensä herrasmiestä esittävän konnan rooli. Hän näytteli myös Pekka Puupää -filmeissä.


title: Thure Bahne

text: Bahne ohjasi 1950-luvulla kolme elokuvaa. Esikoiselokuva oli "On lautalla pienoinen kahvila" (1952), jota seurasi "Se alkoi sateessa" (1953) Eddie Stenbergin kanssa. Kolmannen ohjauksen "Onni etsii asuntoa" (1955) hän sai tehtäväkseen tavallaan lohdutukseksi, sillä hänelle jo luvattu "Majuri maantieltä" oli annettu Ossi Elstelälle.


title: Francesco Casagrande

text: Francesco Casagrande (s. 14. syyskuuta 1970 Firenze) on entinen italialainen maantiepyöräilijä, vuosien 1998 ja 1999 Clásica de San Sebastiánin voittaja. Hän voitti Tirreno-Adriaticon ja Baskimaan ympäriajon vuonna 1996 sekä Sveitsin ympäriajon 1999. Vuonna 2000 hän voitti La Flèche Wallonnen ja sijoittui toiseksi Italian ympäriajossa menetettyään Maglia rosa -paidan viimeisessä aika-ajossa Stefano Garzellille.Francesco Casagrande France-Cyclisme.com -tietokannassa


title: Lumi teki enkelin eteiseen

text: Lumi teki enkelin eteiseen on Hectorin säveltämä, sanoittama ja esittämä kappale albumilta "Herra Mirandos" (PSO, 1973). Se julkaistiin myös singlellä, jonka A-puolella oli Hectorin ja Cay Karlssonin yhteislevytys ”Marleena”. Sovittajina toimivat Matti ja Pirjo Bergström. Hector levytti kappaleen uudelleen vuonna 1980 ilmestyneelle albumilleen "Linnut, linnut".


title: Lumi teki enkelin eteiseen

text: Melankolinen kappale käsittelee 1970-luvun lamaa, yhteiskunnallista murrosta ja maastamuuttoa Suomesta Ruotsiin. Hector sai kappaleeseen inspiraation itäsuomalaisessa lehdessä ilmestyneestä kuolinilmoituksesta ja sen ohessa julkaistusta uutisesta, jossa kerrottiin nuoren ”runoja rustaavan" tytön itsemurhasta.


title: Lumi teki enkelin eteiseen

text: Laulu sijoittui Helsingin Sanomien Suomen synkin laulu -äänestyksessä toiselle sijalle. Se on julkaistu myöhemmin muun muassa Hectorin kokoelmalevyllä "Asfalttiprinssi – valikoidut" vuonna 1993 ja tuplakokoelmalevyllä "Hector Parhaat" vuonna 1999.


title: Lumi teki enkelin eteiseen

text: Kari Tapio julkaisi laulusta coverina Tommi Vikstenin tekemän sovituksen. Kari Tapion versio julkaistiin vuonna 2006 ilmestyneellä kokoelma-albumilla "Synkkien laulujen maa".


title: Lumi teki enkelin eteiseen

text: Rap-artisti Mikael Gabriel esitti oman versionsa kappaleesta Vain elämää -televisiosarjan viidennellä tuotantokaudella vuonna 2016. Se nousi viikolla 41/2016 Suomen virallisella listalla suoraan single- ja Striimatuimmat-listojen ykköseksi ja latauslistalla toiseksi.


title: Dejan Godar

text: Dejan Godar (s. 19. toukokuuta 1978 Donji Tavankut, Serbia, Jugoslavia) on entinen kroatialainen jalkapalloilija. Hän oli pelipaikaltaan keskikenttäpelaaja.


title: Dejan Godar

text:
Godar on pelannut Suomessa viisi kautta seuranaan Rovaniemen Palloseura. Rovaniemelle hän tuli kaudeksi 2003 ja oli mukana nostamassa RoPS:aa samalla kaudella Veikkausliigaan.
Hän on pelannut myös FK Spartak Suboticassa, FK Vojvodinassa, NK Osijekissä, NK Inter Zaprešićissä ja NK Belišćessä Kroatian ja Serbian liigoissa sekä Degerfors IF:ssä Ruotsin Superettanissa.


title: Dejan Godar

text: Ykkösen pelaajat valitsivat Godarin Jalkapallon Pelaajayhdistyksen järjestämässä äänestyksessä Ykkösen vuoden pelaajaksi kaudella 2007. Godar yhdistettiin vuonna 2008 sopupeliepäilyihin.


title: Sidney Leslie Goodwin

text: Sidney Leslie Goodwin (9. syyskuuta 1910 Fulham, Englanti - 15. huhtikuuta 1912) oli yksi Titanicin onnettomuudessa surmansa saaneista. Hän oli puolitoistavuotias englantilainen poika, jonka luultiin jääneen kadoksiin uppoamisen jälkeen kuten hänen perheensä muidenkin jäsenten. "Titanicin lapsena" tunnettu uhri tunnistettiin häneksi dna-löydösten uuden analyysin perusteella.


title: Chanda Mwaba

text: Chanda Mwaba (s. 2. lokakuuta 1988) on sambialainen jalkapalloilija, pelipaikaltaan keskikenttäpelaaja. Seuratasolla hän edusti viimeksi Rovaniemen Palloseuraa. Mwabaa on kutsuttu kenties lahjakkaimmaksi Suomessa pelanneeksi 18-vuotiaaksi. Hän on tunnettu erityisesti taitavista harhautuksistaan ja hän toimii myös rangaistuspotkujen antajana. Hän tuli Rovaniemelle Zeddy Sailetin avustuksella talvella 2007 yhdessä kolmen muun sambialaisen Chileshe Chibwen, Stephen Kundan ja Derik Sailetin kanssa antamaan näyttöjä. Kaikki paitsi Derik Saileti solmivat sopimuksen Rovaniemen Palloseuran kanssa. Mwaban sopimus on nelivuotinen ja ulottuu kauteen 2010 asti. Mwaba on pelannut aiemmin Sambian pääsarjan Power Dynamoissa ja esiintynyt myös Sambian alle 23-vuotiaiden maajoukkueessa. Kauden 2007 päätyttyä RoPS jatkoi Mwaban sopimusta kauteen 2012 asti.


title: Chanda Mwaba

text: 15. marraskuuta 2008 RoPS ilmoitti Chanda Mwaban liittyneen yhdessä Stephen Kundan kanssa lainalle loppukaudeksi Power Dynamosiin.


title: Chanda Mwaba

text: 12. heinäkuuta 2009 ottelussa Jaroa vastaan, Mwaba syötti RoPS:n maaleista neljä. Hän myös syötti rangaistuspotkuun johtaneen tilanteen pelissä. Rovaniemen Palloseura voitti ottelun 5–3.


title: Chanda Mwaba

text: 6. elokuuta 2009 Sambian jalkapallomaajoukkueen ranskalainen päävalmentaja Hervé Renard kutsui Mwaban ensimmäistä kertaa Sambian jalkapallomaajoukkueeseen. Renard oli Rovaniemellä katsomassa aikaisemmin Rovaniemen Palloseuran ottelua FC Lahtea vastaan, jossa hänen oli tarkoitus tarkkailla RoPS:n sambialaisia pelaajia maajoukkuetta varten. Renard ihastui Mwaban taitoihin ja kutsui hänet maajoukkueeseen. Mwaba valittiin 12. elokuuta 2009 Lontoossa pelattavaan otteluun Ghanaa vastaan muttei saanut ajoissa viisumia eikä siten kyennyt osallistumaan otteluun.


title: Chanda Mwaba

text: Mwaba ja kahdeksan muuta pelaajaa sai potkut Rovaniemen Palloseurasta keväällä 2011 vedonlyöntiskandaalin vuoksi. Hän sai skandaaliin liittyen vuoden ja kahdeksan kuukauden vankeustuomion lahjuksen ottamisesta elinkeinotoiminnassa.


title: Kimmo Jarva

text: Kimmo Petteri Jarva (s. 10. maaliskuuta 1969 Tampere) on Lappeenrannan kaupunginjohtaja. Hän aloitti virassaan joulukuun puolivälissä 2011. Jarva valmistui hallintotieteiden maisteriksi Tampereen yliopistosta vuonna 1995. Hän toimi Vihdin kunnanjohtajana vajaat kolme vuotta joulukuuhun 2011 asti, jota ennen hän oli Karjalohjan kunnansihteerinä 1995–1997, Padasjoen vs. hallintojohtajana 1997, Säkylän kunnansihteerinä 1997–1999, Taipalsaaren kunnanjohtajana 2000–2003 sekä Kurikan kaupunginjohtajana 2003–2009. Jarvalla on kaksi lasta.


title: Kris Kristofferson

text: Kristoffer ”Kris” Kristofferson (s. 22. kesäkuuta 1936) on yhdysvaltalainen country-musiikin laulaja-lauluntekijä sekä elokuvanäyttelijä. Hän on useimpien kappaleidensa ainoa lauluntekijä, mutta hän on tehnyt myös yhteistyötä muiden muassa Shel Silversteinin ja Fred Fosterin kanssa.


title: Kris Kristofferson

text: Kristofferson syntyi Brownsvillessä, Teksasissa. Hänen isänsä Lars Henry Kristofferson oli ilmavoimien upseeri yleten aina kenraalimajuriksi asti. Kris Kristoffersonin isän puoleiset isovanhemmat olivat ruotsalaisia. Hänen äitinsä oli englantilais-saksalais-hollantilaista sukujuurta.


title: Kris Kristofferson

text: Kristofferson valmistui 1958 Pomona Collegesta kandidaatiksi alanaan kirjallisuus. Kristofferson jatkoi opintojaan Rhodes-stipendiaattina Oxfordin yliopistossa (Merton College), josta hän valmistui 1960 maisteriksi alanaan englanninkielinen kirjallisuus. Samana vuonna hän myös nai tyttöystävänsä Fran Beerin.


title: Kris Kristofferson

text: Liityttyään Yhdysvaltain maavoimiin hän yleni lopulta kapteeniksi ja sai lentokoulutusta Fort Ruckerissa. Hän toimi helikopterinohjaajana ja sai asemapaikan Saksasta 1960-luvun alussa. Hän muutti Nashvilleen 1965 ja sai ensimmäisen albuminsa julkaistuksi Monument Recordsilla 1970. Hän oli kuitenkin noussut singlelistoille jo 1960-luvun viimeisinä vuosina.


title: Kris Kristofferson

text: Ennen oman levytysuransa etenemistä Kristofferson tuli tunnetuksi lähinnä lauluntekijänä muille esittäjille. Hänen sävellyksiään tulkitsivat menestyksellä useat kuuluisuudet, kuten Ray Price, Waylon Jennings, Bobby Bare, Johnny Cash, Sammi Smith, Janis Joplin, Joe Simon, O. C. Smith, Jerry Lee Lewis, Patti Page ja Peggy Little. Suomalaisartisteista Kristoffersonin tuotantoa ovat esittäneet käännöstekstein muun muassa Kari Tapio ja Freud Marx Engels & Jung.


title: Kris Kristofferson

text: Kristoffersonin tunnetuimpiin lauluihin kuuluvat ”Me and Bobby McGee”, ”Sunday Mornin’ Comin’ Down” ja ”Help Me Make It Through the Night”. Hänet on otettu Nashville Songwriters Hall of Fameen 1977, Songwriters Hall of Fameen 1985 ja Country Music Hall of Fameen 2004. Hänen tuoreimmat albuminsa ovat "Comin’ To Your City" (2005) ja "This Old Road" (2006). Hän julkaisi albumeita lisäksi osana The Highwaymen -superyhtyettä (Kris Kristofferson, Johnny Cash, Waylon Jennings, Willie Nelson).


title: Kris Kristofferson

text: Menestyksekkään muusikonuransa ohella Kristofferson on toiminut näyttelijänä. Hänellä on ollut rooleja muiden muassa elokuvissa "Pat Garrett ja Billy the Kid" (1973), "Alice ei asu enää täällä" (1974), "Tähti on syttynyt" (1976), "Raivopäät" (1978), "Portti ikuisuuteen" (1980), "Kuolemanleikki" (1989), "Tappava salaisuus" (1997), "Blade" (1998), "Blade II" (2002), "" (2004) ja "Sidottu" (2005). Televisiossa hän on esiintynyt mm. minisarjoissa "Amerika" (1987) ja "Texas Rising" (2015).


title: Kris Kristofferson

text: Kristofferson on Golden Globe -voittaja 1977. Hänellä on ollut kolme avioliittoa:


title: Sarpedon

text: Sarpedon () viittaa kreikkalaisessa mytologiassa useampaan eri henkilöön.


title: Sarpedon

text: Sarpedon oli Zeuksen ja Europen poika, Minoksen ja Rhadamanthyksen veli. Hänet kasvatti kuningas Asterion ja myöhemmin, kun Minos karkotti hänet, hän etsi turvapaikkaa setänsä kuningas Kiliksin luota. Sarpedon valloitti ja hallitsi milyanilaisia, ja hänen valtakuntaansa kutsuttiin Lyykiaksi hänen seuraajansa Lykoksen, Pandion II:n pojan, mukaan.


title: Sarpedon

text:
Toisen version mukaan Minos, Sarpedon ja Rhadamanthys kiistelivät Miletoksesta, pojasta, johon he kaikki olivat ihastuneet. Tämän suosiessa eniten Sarpedonia, Minos kostoksi aloitti sodan ja valtasi koko saaren. Sarpedon ja Miletos pakenivat Lyykiaan, missä Miletos perusti nimeään kantavan kaupungin.
Sarpedon oli Zeuksen ja Laodameian, Bellerofonin tyttären, poika ja Lyykian kuningas. Sarpedonista tuli kuningas hänen setiensä luovuttua vaateistaan Lyykiaa kohtaan. Troijan sodassa hän taisteli Troijan puolella serkkunsa Glaukoksen kanssa ollen yksi Troijan suurimmista sankareista ja liittolaisista.


title: Sarpedon

text: Sarpedon moitti sodan aikana Hektoria siitä, että tämä jätti kaiken sotimisen Troijan liittolaisille eikä troijalaisille itselleen, ja huomautti, ettei Lyykialla ollut syytä taistella kreikkalaisia vastaan tai edes vihata heitä, mutta koska he olivat Troijan uskollisia liittolaisia, he tekivät taisteluissa parhaansa.


title: Sarpedon

text: Kun Patroklos osallistui taisteluun Akhilleuksen sota-asuun pukeutuneena, Sarpedon kohtasi hänet taistelussa. Zeus väitteli, pitäisikö hänen säästää poikansa henki vaikka tämän oli kohtalo määrännyt kuolemaan Patrokloksen kädestä. Hänen ollessa tekemässä niin Hera muistutti häntä, että myös muiden jumalien pojat taistelivat ja oli määrätty kuolemaan siellä, ja jos Zeus säästäisi oman poikansa, myös muut jumalat alkaisivat tehdä samoin. Niin Zeus antoi Patrokloksen surmata Sarpedonin.


title: Sarpedon

text: Sarpedonin kaatuessa kuolettavasti haavoittuneena hän huusi Glaukosta pelastamaan ruumiinsa ja aseensa. Glaukos veti Patrokloksen keihään ulos tämän rinnasta ja samalla Sarpedon menetti henkensä. Seuranneessa kamppailussa kreikkalaiset onnistuivat viemään kaatuneen kuninkaan haarniskan, mutta Zeus antoin Apollonin pelastaa ruumiin, jonka hän antoi Hypnokselle ja Thanatokselle vietäväksi Lyykiaan hautajaisia varten.


title: Sarpedon

text: Sekä Apollodoros että Hyginus vihjaavat, että molemmat Sarpedonit, Zeuksen pojat, olisivat olleet yksi ja sama henkilö.


title: Antti Rantakokko

text: Antti Rantakokko (s. 1952 Muonio) on hallintotieteiden maisteri ja toiminut Salon kaupunginjohtajana vuosina 2009–2017. Hän on aikaisemmin toiminut kunnanjohtajana Kauhajoella, Jalasjärvellä, Sallassa ja sitä ennen Suomusjärvellä 1982–1984. Hän on naimisissa viitasaarelaislähtöisen Anna-Liisa Rantakokon (o.s. Leppänen, s. 1953) kanssa. Anna-Liisa Rantakokko työskentelee Jalasjärven seurakunnan talouspäällikkönä. Pariskunnalla on neljä lasta.


title: Antti Rantakokko

text: Rantakokko valittiin Salon kaupunginjohtajaksi ja hän toimi tehtävässä helmikuusta 2009 alkaen kunnes jäi eläkkeelle elokuussa 2017.


title: Antti Rantakokko

text: Rantakokko on Kittilän kriisiä selvittämään asetetun selvitystyöryhmän puheenjohtaja.


title: Kallansillat

text: Kallansillat on noin 4 200 metrin pituinen pengertie ja siltaketju, jonka kautta valtatie 5 ja valtatie 9 sekä Savon rata ylittävät Kallaveden. Sillat yhdistävät Kuopion Päivärannan, Suosaaren, Tikkalansaaren, Sorsasalon ja päättyvät Siilinjärven Vuorelaan. Vaikka valtaosa reitistä on pengerrettyä, on siltojen alitus mahdollista vesiliikenteelle kaikkiaan viidestä silta-aukosta. Niistä eteläisin, Päivärannan läppäsilta (ns. "Saksan seisoja"), oli myös avattavissa kokonaan korkeillekin aluksille. Siltojen kautta kulki vuonna 2004 keskimäärin 28 000 ajoneuvoa vuorokaudessa.


title: Kallansillat

text: Kallaveden ylitys tapahtui vielä 1800-luvulla käyttäen laivoja, veneitä ja Kelloniemestä Toivalaan kulkeneita lauttoja. Päätös Savon radan jatkamisesta Kuopiosta Iisalmeen johti myös kiinteän penger- ja siltayhteyden rakentamiseen järven yli Suosaaren, Tikkalansaaren ja Sorsasalon saarien kautta. Rautatie siltoineen otettiin käyttöön aivan 1900-luvun alussa. Samalla lauttayhteys lakkautettiin.


title: Kallansillat

text: Maantietä ei Kallansiltojen ensimmäisinä vuosikymmeninä ollut rakennettu näiden yhteyteen. Vuosina 1922–1932 autoja kuljetettiin junanvaunuissa Kallaveden yli, kunnes maantieyhteys valmistui radan viereen 1932. Aina 1960-luvun alkupuolelle asti Päivärannan silta oli sekä auto- että junaliikenteen käytössä. Nelikaistainen maantie Kuopion keskustan ja Vuorelan välille valmistui 1960-luvun puolivälissä, jolloin myös vanhat siltarakenteet Kallansilloilla korvattiin uusilla. Vanhat kaarisillat (2 kpl) on varastoituna nykyisten läppäsiltojen läheisyydessä Suosaaressa. Varastoidut siltarakenteet ovat vuodelta 1932 ja ne ovat peittyneet kasvillisuuden sekaan.


title: Kallansillat

text: Tiehallinto käynnisti lokakuussa 2009 hankkeen valtatie 5:n parantamiseksi moottoritieksi Kallansiltojen kohdalla noin viiden kilometrin matkalta. Lisäksi tieosuuden itäpuolelle rakennettiin rinnakkaistie, joka otettiin käyttöön heinäkuussa 2013. Päivärannan läppäsillat korvataan kiinteillä silloilla. Toukokuussa 2013 Kuopion ja Iisalmen välinen laivaväylä siirrettiin Suosaaren ja Tikkalansaaren väliin. Ajoneuvoliikenteelle rakennettiin kiinteä silta, jonka alikulkukorkeus on 12,5 metriä, sekä rautatielle nostosilta. Hankkeen kustannusarvio on noin 90 miljoonaa euroa. Hanke valmistui kesällä 2014.


title: Johannes Tapissier

text: Johannes Tapissier oli ranskalainen renessanssisäveltäjä. Hän vaikutti 1300- ja 1400-lukujen vaihteessa ja kuului niin kutsuttuun burgundilaiseen koulukuntaan.


title: Johannes Tapissier

text: Tapissier aloitti vuonna 1391 Filip II:n hovisäveltäjänä. Hänen tiedetään olleen mukana Filipin matkoilla ja käyneen Avignonissa ainakin kahdesti vuosina 1391 ja 1395. "Règles de la seconde rhétoriquen" (n. 1400) mukaan hän olisi kuulunut aikansa kuuluisimpiin ranskalaisiin runoilijamuusikoihin.


title: Johannes Tapissier

text: 1400-luvun alussa Tapissier piti Pariisissa laulukoulua, jonka oppilaat esiintyivät mm. Juhana Pelottomalle vuonna 1408. Tapissier kuoli viimeistään elokuussa 1410. Hänet mainitaan Martin le Francin runossa "Le Champion des dames".


title: Johannes Tapissier

text: Tapissierilta on säilynyt ainoastaan kolme teosta. Niistä kaksi on messunosia (credo ja sanctus) ja yksi isorytminen motetti.


title: Deutschlandsberg

text: Deutschlandsberg on kaupunki Steiermarkin osavaltiossa Itävallassa. Siellä oli vuonna 2006 8 171 asukasta.


title: Deutschlandsberg

text: Deutschlandsberg on samannimisen piirin pääkaupunki ja sijaitsee noin 35 kilometriä Grazista lounaaseen. Kaupungin pinta-ala on 24,5 neliökilometriä ja sen korkeus merenpinnasta on 368 metriä.


title: Deutschlandsberg

text: Väestötiheys Deutschlandsbergissä oli vuonna 2001 326 asukasta/neliökilometri. Ulkomaalaisten osuus väestöstä oli 2,9 %, josta suurin osa oli Saksan kansalaisia.


title: Deutschlandsberg

text: "Lähde: Statistik Austria"


title: Deutschlandsberg

text: Kaupungin vieressä on Deutschlandsbergin linna.


title: Deutschlandsberg

text: Deutschlandsbergistä on hyvät liikenneyhteydet Graziin. Kaupungissa on rautatieasema, josta Graz-Köflacher Eisenbahn-yhtiön taajamajunat liikennöivät osavaltion pääkaupunkiin.


title: The Colour of Spring

text: The Colour of Spring on brittiläisen Talk Talk -yhtyeen kolmas albumi. Se ilmestyi vuonna 1986.


title: The Colour of Spring

text: Yhtyeen kaksi ensimmäistä albumia "The Party’s Over" ja "It’s My Life" ovat tyypillistä 1980-luvun syntikkapoppia. Albumi "The Colour of Spring" poikkeaa huomattavasti kummastakin edellisestä albumista. Syntetisaattoreita ei kuulla, vaan niiden sijaan kuullaan erilaisia soittimia, mm. urkuja, pianoa, kitaraa ja huuliharppua, joita soittaa joukko muusikoita. Albumilla soittavista taustamuusikoista tunnetuimmat ovat kitaristit Robbie McIntosh ja David Rhodes sekä multi-instrumentalisti Steve Winwood. "The Colour of Spring" edustaa täten progressiivista rockia.


title: The Colour of Spring

text: Albumin tunnetuimmat kappaleet ovat singleinäkin julkaistut "I Don’t Believe in You", "Life’s What You Make It", "Living in Another World" ja "Give It Up".


title: The Colour of Spring

text: Avausraidan "Happiness Is Easy" taustalla laulaa lapsikuoro. Viimeisen raidan "Time It’s Time" taustalla laulaa aikuiskuoro.


title: Nicolas Grenon

text: Nicolas Grenon (n. 1375 – 17. lokakuuta 1456) oli ranskalainen varhaisen renessanssin säveltäjä. Hänen taitonsa kehittyivät 1300-luvun lopulla, mutta hän teki elämäntyönsä 1400-luvun puolella, jolloin renessanssinajan tyylisuuntaukset olivat jo kehittymässä. Hänen tuotantoonsa kuuluu mm. balladeja, virelaita, motetteja ja rondeauta.


title: Nicolas Grenon

text: Grenon työskenteli Notre Damen katedraalissa Pariisissa ja lähti veljensä kuoltua St Sépulchren kaniikiksi. Hän muutti vuonna 1403 Laoniin ja Cambraihin 1408. Vuonna 1409 hän sai Berryn herttuan hovista paikan kuoropoikien johtajana.


title: Nicolas Grenon

text: Grenon aloitti vuonna 1412 työn Juhana Pelottoman hovissa. Hän palasi Cambraihin 1419 ja johti vuosina 1425–1427 kuoropoikia Martinus V:n palveluksessa Roomassa. Hän vetäytyi Cambraihin, jossa hän vielä 1440-luvulla teki työtä uudistaen katedraalin liturgista musiikkia Guillaume Dufayn kanssa. Hän kuoli Cambraissa noin 80-vuotiaana.


title: Spirit of Eden

text: Spirit of Eden on Talk Talk -yhtyeen neljäs albumi. Se ilmestyi vuonna 1988.


title: Spirit of Eden

text: "Spirit of Eden" edustaa sellaista musiikkityyliä, mitä yksikään yhtyeen edellisistä albumeista ei edusta. Se on rockin ja jazzin fuusiota, jota voisi luonnehtia post-rockiksi, vaikka post-rock -nimitystä ei ollut vielä keksitty vuonna 1988.


title: Spirit of Eden

text: Albumilla on vain kuusi raitaa, mutta useimmat niistä ovat 6–7 minuutin mittaisia. Kuten edellisellä albumilla "The Colour of Spring", albumilla "Spirit of Eden" soittaa joukko taustamuusikoita erilaisia soittimia.


title: Spirit of Eden

text: Albumin kolme ensimmäistä raitaa tulevat peräkkäin ilman taukoja välissä, ja vinyyliversiolla ne täyttävät koko A-puolen.


title: François Joseph Gossec

text: François-Joseph Gossec (17. tammikuuta 1734 – 16. helmikuuta 1829) oli Ranskassa vaikuttanut belgialainen klassismin ajan säveltäjä.


title: François Joseph Gossec

text: Gossec syntyi Ranskalle kuuluneessa pienessä kylässä nimeltä Vergnies, nykyisessä Belgian Hainautissa ja toimi kuoropoikana Antwerpenissä. Lähdettyään Pariisiin hän sai Jean-Philippe Rameaun vakuuttuneeksi kyvyistään. Hän pääsi La Popelinièren yksityisen orkesterin kapellimestariksi ja sai oman ensimmäisen sinfoniansa esitetyksi vuonna 1754. Condén ruhtinaan orkesterin johdossa hän sai tuotetuksi myös oopperoita ja muita omia sävellyksiään.


title: François Joseph Gossec

text: Gossec sai vuonna 1760 huomattavan menestyksen teoksellaan "Requiem". Teokseen ihastui sittemmin Wolfgang Amadeus Mozart, joka tapasi Gossecin ainakin kerran Pariisin-matkallaan vuonna 1778 ja kuvasi tätä kirjeessä isälleen "hyväksi ystäväksi ja hyvin kuivaksi mieheksi". Gossec sai mainetta myös kapellimestarina; hän johti omien teostensa lisäksi muiden muassa Joseph Haydnin sävellyksiä. Hän kuului Ranskan Kunnialegioonan varhaisimpiin ritareihin 1800-luvulla.


title: François Joseph Gossec

text: Gossec opetti "Conservatoire de Musiquessa" vuodesta 1795 1810-luvulle. Vuoteen 1817 hän työsti viimeistä teostaan "Te Deumia". Hän kuoli sittemmin Pariisiin liitetyssä Passyssä, huomattavassa 95 vuoden iässä ja sai hautapaikan Père-Lachaisesta. Hänen hautajaisiinsa osallistui mm. Luigi Cherubini, ja hänen hautansa sijaitsee lähellä Étienne Méhulin ja André Ernest Modeste Grétryn hautoja.


title: François Joseph Gossec

text: Gossec oli elinaikanaan vaikutusvaltainen säveltäjä Ranskassa, mutta melko tuntematon sen ulkopuolella. Hänen tuotantoonsa kuuluu mm. useita sinfonioita, kamarimusiikkia, vokaalimusiikkia ja oopperoita.


title: Yunaika Crawford

text: Yunaika Crawford (s. 2. marraskuuta 1982) on kuubalainen moukarinheittäjä.


title: Yunaika Crawford

text: Crawford heitti 1998 Annecyn nuorten MM-kisoissa yhdeksänneksi tuloksella 56,01. Seuraavana vuonna hän voitti Bydgoszczin alle 18-vuotiaiden MM-kisoissa hopeaa heitettyään 57,56. Santiago de Chilen nuorten MM-kisoissa vuonna 2000 hän sijoittui kolmanneksi tuloksella 59,98. Crawford kilpaili Pariisin MM-kisoissa 2003, mutta karsiutui tuloksella 64,59. Seuraavana vuonna hän voitti pronssia Ateenan olympialaisissa 73,16 metriä kantaneella heitollaan. Hän karsiutui Helsingin MM-kisoissa 2005. Osakan MM-kilpailuissa 2007 hän sijoittui 11:nneksi. Pekingin olympialaisissa 2008 hän karsiutui loppukilpailusta.


title: It’s My Life (albumi)

text: It’s My Life on Talk Talk -yhtyeen toinen albumi, joka ilmestyi vuonna 1984. Albumi on jatkoa debyyttialbumille "The Party’s Over" ja edustaa syntikkapoppia. Tunnetuimmat kappaleet ovat Dum Dum Girl, Such a Shame ja It’s My Life.


title: It’s My Life (albumi)

text: Kappaleesta It’s My Life on No Doubt tehnyt cover-version.


title: It’s My Life (albumi)

text: Kappaletta Such a Shame inspiroi George Cockroftin kirja "Noppamies".


title: It’s My Life

text: It's My Life voi viitata:


title: It’s My Life

text: Musiikissa:


title: Rautatieliikennepaikka

text: Rautatieliikennepaikka on rataverkolla sijaitseva nimetty kohde, joka toimii joko henkilö- tai tavaraliikenteen palvelupaikkana tai rautatieliikenteen ohjaukseen liittyvänä paikkana. Yleensä liikennepaikkalla on monta tehtävää edellä mainituista. Liikennepaikka käsittää liikenteen hoidossa ja asiakaspalvelussa tarvittavat rakennukset ja rakennelmat, kuten asemarakennuksen, ratapihan, opastimet sekä tärkeimmillä asemilla myös veto- ja vaunukaluston huoltotilat.


title: Rautatieliikennepaikka

text: Suomessa Liikennevirasto määrittelee rautatieliikennepaikat ja julkaisee luettelon Suomen rataverkolla sijaitsevista liikennepaikoista sekä ulkomaisista yhdysliikenneasemista.


title: Rautatieliikennepaikka

text: Liikennepaikat, niiden nimet, nimilyhenteet ja sijainti rataverkon kilometrijärjestelmän mukaan määritellään Liikenneviraston liikennepaikkaluettelossa. Suomessa rautatieliikennepaikat jaetaan käyttötarkoituksensa mukaisesti liikennepaikkoihin, seisakkeisiin ja linjavaihteisiin.


title: Rautatieliikennepaikka

text: Liikennepaikalla tarkoitetaan sellaista liikennepaikkaa, jossa on tarjolla joko henkilö- tai tavaraliikenteen tai molempien palveluita, ja jossa on tarjolla liikenteenohjauksen palveluita joko paikallisesti tai kaukokäytöllä.


title: Rautatieliikennepaikka

text: Yleisimpiä liikennepaikkoja ovat sellaiset liikennepaikat, joilla voidaan järjestää junien kohtaamisia. Pääsääntöisesti liikennepaikka merkitään rataverkolle liikennepaikan rajamerkein, henkilöliikenteen käytössä olevilla liikennepaikoilla lisäksi nimikilvin. Liikennepaikan rajamerkkejä ei kuitenkaan käytetä sellaisilla liikennepaikoilla, joille liikennöidään vain vaihtotyönä.


title: Rautatieliikennepaikka

text: Liikennepaikka voidaan myös jakaa osiin, joita ovat asemat, ratapihat ja muut vastaavat alueet.


title: Rautatieliikennepaikka

text: Suomen rataverkolla on 22 osiin jaettua liikennepaikkaa: Hanko, Hausjärvi, Helsinki, Imatra, Joensuu, Järvenpää, Kerava, Kotka, Kouvola, Kuopio, Oulu, Pieksämäki, Riihimäki, Savonlinna, Seinäjoki, Siilinjärvi, Tampere, Tikkurila, Tornio, Turku, Vainikkala sekä Ykspihlaja.


title: Rautatieliikennepaikka

text: Jokaisella liikennepaikalla ja liikennepaikan osalla on yksilöivä nimi sekä liikennepaikkalyhenne. Liikennepaikan osat määritellään paikallisten liikennetarpeiden sekä maantieteellisen sijainnin mukaisesti, ja liikennepaikan osien nimiä käytetään juna- ja vaihtotyöliikenteen ohjaamisessa sekä annettaessa junille junaturvallisuutta koskevia ilmoituksia.


title: Rautatieliikennepaikka

text: Rautatieasema ei kuulu enää viralliseen luokitukseen mutta se on suomen kielessä ja rautatieliikenteessä edelleen yleisesti käytetty. Sillä tarkoitetaan rautateiden liikennepaikkaa, joka koostuu vähintään asemarakennuksesta ja sivuraiteesta. Aiemmin rautatieaseman määritelmään kuului myös miehitys mutta siitä on luovuttu, koska moni merkittäväkin rautatieasema on jäänyt vaille miehitystä. Rautatieaseman yhteydessä voi olla myös linja-autoliikenteen matkustajapalvelut, jolloin sitä kutsutaan matkakeskukseksi.


title: Rautatieliikennepaikka

text: Risteysasemalla tarkoitetaan sellaista rautatieasemaa, josta on ratayhteys vähintään kolmeen eri suuntaan.


title: Rautatieliikennepaikka

text: Seisake on henkilöliikenteen käyttöön tarkoitettu rautatieliikennepaikka, jolla ei henkilölaiturien sekä mahdollisen asemarakennuksen lisäksi ole liikenteenhoitoon liittyviä toimintoja, kuten ratapihaa tai raiteenvaihtopaikkaa. Seisakkeeksi määritellyllä rautatieliikennepaikalla saattaa olla vaihteita pisto- ja kuormausraiteille, mutta näitä ei käytetä junaliikenteessä tai liikenteenohjauksessa.


title: Rautatieliikennepaikka

text: Linjavaihde on tavara- ja ratatyöliikenteen käyttöön tarkoitettu rautatieliikennepaikka, jota ei ole varustettu liikenteenohjauslaittein. Linjavaihde saattaa käsittää pienen ratapihan, esimerkiksi lakkautetun liikennepaikan ratapihan, jolla suoritetaan tavaran kuormaamista ja purkamista, mutta jossa ei ole mahdollista toteuttaa junakohtauksia. Yksinkertaisimmillaan linjavaihteeksi määritelty paikka käsittää yhden pääraiteen vaihteen, josta haarautuu pisto- tai yksityisraide kuormausalueelle.


title: Rautatieliikennepaikka

text: Aikaisemmin liikennepaikat jaettiin seitsemään luokkaan:


title: Rautatieliikennepaikka

text: Tästä monimutkaisesta luokituksesta luovuttiin 1.3.1969.


title: André Ernest Modeste Grétry

text: André Ernest Modeste Grétry (8. helmikuuta 1741 Liège, Itävallan Alankomaat – 24. syyskuuta 1813 Montmorency, Ranska) oli belgialainen säveltäjä.


title: André Ernest Modeste Grétry

text: Grétry syntyi Liègessä, jossa hänen isänsä toimi köyhänä muusikkona. Hän pääsi itse kuoropojaksi Saint-Denis’n kirkkoon ja sai vuodesta 1753 opetusta Leclerciltä, Nicolas Renekiniltä ja Henri Moreaulta. Kenties suurimmat vaikutteensa hän sai kuitenkin italialaisesta oopperasta, ja hän pääsi opiskelemaan Roomaan lopulta maaliskuusta 1759.


title: André Ernest Modeste Grétry

text: Grétry työskenteli vuodesta 1767 Pariisissa vietettyään sitä ennen lyhyen aikaa Genevessä. Kaiken kaikkiaan hän sävelsi uransa aikana useita kymmeniä oopperoita, joista tunnetuimpiin kuuluvat "Zémire et Azor" (1771) ja "Richard Cœur de Lion" (1784). Hän kuoli 72-vuotiaana ehdittyään julkaista oopperoidensa lisäksi mm. vähemmän tunnettua kamarimusiikkia sekä kirjan "Mémoires ou Essais sur la musique" (1797).


title: Eino Ojajärvi

text: Eino Ojajärvi (22. marraskuuta 1911 Alajärvi – 14. huhtikuuta 1992 Kuopio) oli Suomen Kansanpuolueen kansanedustaja 1962–1965 ja Liberaalisen Kansanpuolueen kansanedustaja 1965. Eduskunnassa Ojajärvi oli Kulkulaitosvaliokunnan, Laki- ja Talousvaliokunnan, Pankkivaliokunnan, Perustuslakivaliokunnan, Sivistysvaliokunnan, Talousvaliokunnan ja Verovaliokunnan jäsen. Ojajärvi oli varsinaiselta ammatiltaan pappi. Pisimmän työuran hän teki Pielisjärven Kristillisen Kansanopiston johtajana 1944–1967.


title: Total Eclipse of the Heart

text: Total Eclipse of the Heart (sanatarkka suomennos: "Täydellinen sydämenpimennys") on yhdysvaltalaisen Jim Steinmanin säveltämä ja sanoittama voimaballadi. Sävelmä tallennettiin ensimmäisen kerran vuonna 1982 walesiläisen Bonnie Tylerin tulkitsemana ja se antoi merkittävää lisäpotkua hänen laulajanuralleen. Siitä on tehty myöhemmin useita versioita, muun muassa musikaaliin "Tanz der Vampire".


title: Total Eclipse of the Heart

text: Tylerin alkuperäisversion on arvioitu myyneen viidestä kuuteen miljoonaan yksikköä maailmanlaajuisesti. Se on ollut listaykkösenä useissa maissa. Suomessa singlen korkein sijoitus on seitsemäs. Kappale soi edelleen varsin tiuhaan suomalaisilla radiokanavilla.


title: Total Eclipse of the Heart

text: "Total Eclipse of the Heart" julkaistiin Bonnie Tylerin albumilla "Faster Than the Speed of Night" (1983) seitsemän minuutin versiona, mutta radiosoitossa on käytetty viiden ja puolen minuutin lyhennettyä versiota. Kappaleen videoversion ohjasi australialainen Russell Mulcahy. Videossa on käytetty stereotyyppistä 1980-luvun saippuasarjaestetiikkaa. Tyler nähdään puettuna aidon saippuasarjatähden tyyliin.


title: Total Eclipse of the Heart

text: Laulaja-tanssija Nicki French teki kappaleesta coverversion vuonna 1995, joka nousi monissa maissa listaykköseksi.


title: Total Eclipse of the Heart

text: Vicky Rosti levytti vuonna 1992 kappaleesta suomalaisen käännöskappaleen nimellä "Tunnen sen täysillä taas".


title: Kytömaan liikennepaikka

text: Kytömaa () on Keravan rautatieliikennepaikan osa Kytömaalla. Paikalla oli henkilöliikenteen seisake kesäkuusta 1954 lähtien vuoden 1994 toukokuuhun saakka. Nykyään Kytömaa on risteyspaikka, jonka kautta kulkevat , ja -radat.


title: Kytömaan liikennepaikka

text: Kytömaan liikennepaikan pohjoispuolella sijaitseva pääradan ylittävä 556,7 metriä pitkä Kytömaan rautatieristeyssilta on Suomen pisin rautatiesilta.


title: Hyrräkompassi

text: Hyrräkompassi on navigoinnin apuväline. Laitteen toiminta perustuu siihen, että tietyllä tavalla asennettu suurinopeuksinen hyrrä asettuu pohjois-eteläsuuntaisesti.


title: Hyrräkompassi

text: Tärkein osa on keskusyksikkö; kaksi hyrrää on sijoitettu umpinaiseen, elektrolyysinesteessä kelluvaan palloon, joka voi kääntyillä vapaasti. Hyrrien tarvitsema sähkövirta toimitetaan langattomasti nesteen läpi. Hyrräpallon kääntyminen laivan kääntyessä kääntää keskusyksikön sisäkuorta, josta tiedot välittyvät sähköisesti näyttölaitteisiin.


title: Hyrräkompassi

text: Näyttölaitteita voi aluksella olla useita, ja näistä alanäyttölaitteista voidaan käyttää nimitystä tytärkompassi. Komentosillan sivuilla on yleensä tytärkompassit, joita voidaan käyttää optisien suuntimien ottamiseen. Hyrräkompassi voidaan kytkeä mm. automaattiohjaukseen ja tutkaan antamaan suuntatietoa.


title: Hyrräkompassi

text: Hyrräkompassissa on omat kiinteät virheensä, mm. vauhtivirhe, jotka kuitenkin ovat pienempiä kuin magneettikompassin. Lisäksi hyrräkompassi on immuuni magneettisille häiriötekijöille.


title: Hyrräkompassi

text: Olemassa on myös ns. lasergyroskooppi eli laserhyrrä, jonka toiminta perustuu kahteen kehää kiertävään lasersäteeseen.


title: Hyrräkompassi

text: Ensimmäistä hyrräkompassia kokeili yhdysvaltalainen Elmer Sperry (1860–1930) eräässä laivassa vuonna 1911.


title: Hyrräkompassi

text: 2000-luvun ensimmäisen vuosikymmenen loppupuolella on satelliittinavigointiin perustuva GPS-kompassi alkanut hiljalleen syrjäyttää monimutkaista ja vaikeasti jos kalliistikin huollettavaa hyrräkompassia.


title: Octavarium (kappale)

text: Octavarium on amerikkalaisen progemetalliyhtye Dream Theaterin kappale. Kappale julkaistiin levyllä Octavarium ja se on levyn viimeinen. Kappale sisältää viisi osaa ja kestää 24 minuuttia, joten se on Dream Theaterin pisin yksittäinen kappale (42-minuuttinen Six Degrees of Inner Turbulence oli levyllä jaettu kahdeksaan osaan, 25-minuuttinen In the Presence of Enemies kahteen).Intervals -osa käy läpi kaikki Octavarium-levyn kappaleet. Mike Portnoy sanoo jokaisen osan skaalan ennen osaa.Taustalla voi kuulla katkelmia kyseisistä kappaleista tämän osan aikana.


title: Tanskalainen gambiitti

text:
Tanskalainen gambiitti eli "pohjoismainen gambiitti"
on shakkiavaus, joka on saanut nimensä tanskalaisten ja ruotsalaisten mestarien suorittamien analyysien perusteella. Avausta ei nykyään juuri koskaan käytetä mestariturnauksissa, vaikkakin tilastot osoittavat valkealle selvää etua, jos musta ottaa gambiitin vastaan. Jatko 3...d3 on tosin tuottanut hyviä tuloksia mustalle.


title: Arja Koriseva (albumi)

text: Arja Koriseva on Arja Korisevan ensimmäinen albumi, joka julkaistiin 1990. Levy ylitti myynnillään kulta- ja platinalevyjen rajat vuonna 1991. Kaikkiaan levyä myytiin 103 000 kappaletta ja vuoden 2014 alussa se oli Suomen 55. myydyin kotimainen albumi. Albumi on julkaistu CD-levynä, vinyylilevynä ja C-kasettina. Vinyylilevy ei sisällä kappaleita ”Kun minuun kosketat” ja ”Hymyhuulet”. Levyn on julkaissut Fazer Finnlevy.


title: Francesco Araja

text: Francesco Araja (, 25. kesäkuuta 1709 Napoli – 1767 tai 1770 Bologna) oli italialainen säveltäjä, joka asui ja työskenteli 25 vuoden ajan Venäjällä. Hän sävelsi Venäjän hoville useita oopperoita, joista tunnetuin on ensimmäisenä venäjänkielisenä oopperana pidetty "Tsefal i Prokris" (1755).


title: Francesco Araja

text: Araja syntyi ja sai musiikillisen opetuksensa Napolissa. Hänen varhaisimmat oopperansa tuotettiin teattereissa Napolissa, Firenzessä, Roomassa, Milanossa ja Venetsiassa. Hänet kutsuttiin vuonna 1735 Pietariin, jossa hän toimi "maestro di cappellana" ensin keisarinna Annalle, sitten Elisabetille. Hänen oopperansa "La Forza dell’amore e dell’odio" oli ensimmäinen Venäjällä esitetty ooppeera.


title: Francesco Araja

text: Useimmat Arajan Venäjän-vuosina säveltämät oopperat oli tehty italiankielisiin librettoihin, jotka kylläkin käännettiin yleisölle myös venäjäksi. Aleksandr Sumarokovin libretto "Tsefal i Prokrisiin" ("Céphale et Procris") oli alun perinkin venäjänkielinen. "Tsefal i Prokris" ehti saada myös jatkoa ennen Arajan paluuta Italiaan vuonna 1759. Toinen merkittävä ooppera oli venäläiseen kylään sijoittunut "L’asilo della pace". Hän oli läsnä Pietari III:n kruunajaisissa 1762, mutta lähti maasta, kun Pietari murhattiin.


title: Francesco Araja

text: Arajan viimeisiksi teoksiksi jäivät oratorio "La Nativita di Gesu" ja ooppera "La Cimotea". Hän kuoli Bolognassa joko vuonna 1767 tai 1770.


title: Martti Korkia-Aho

text: Martti Einar Korkia-Aho (12. syyskuuta 1930 Alajärvi – 19. tammikuuta 2012 Kokkola) oli Kansallisen Kokoomuksen kansanedustaja 1987–1991. Eduskunnassa Korkia-aho oli Toisen Lakivaliokunnan, Suuren Valiokunnan ja Eduskunnan Palkkavaltuuskunnan jäsen sekä Liikennevaliokunnan varajäsen. Korkia-aho on tehnyt pitkän itsenäisen yrittäjän uran Kokkolassa vuodesta 1966 alkaen.


title: Me kaksi vain

text: Me kaksi vain on Arja Korisevan toinen albumi, joka julkaistiin 1991. Levy ylitti myynnillään kulta- ja platinalevyjen rajat vuonna 1991. Kaikkiaan levyä myytiin 84 200 kappaletta. Albumi on julkaistu CD-levynä, vinyylilevynä, C-kasettina ja VHS-videona. Levyn on julkaissut Fazer Finnlevy.


title: Me kaksi vain

text: Arja osallistui vuoden 1990 Syksyn sävel -kilpailuun albumin kappaleella "Rakkauden värit". Lisäksi levyllä on mukana kappale "Enkelin silmin", jolla Arja kilpaili Suomen Euroviisukarsinnoissa 1991, sijoittuen viidenneksi.


title: Sisempi laitahyökkääjä

text: Sisempi laitahyökkääjä (, lyh. "TE") on amerikkalaisen jalkapallon eräs hyökkäyksen pelipaikka. Sisempi laitahyökkääjä ryhmittyy yleensä hyökkäyksen linjan jompaankumpaan päähän, aivan ulommaisen linjamiehen viereen. Tällöin sisemmän laitahyökkääjän paikka määrittelee hyökkäyksen nk. vahvan puolen. Sisempi laitahyökkääjä on puolustuksen näkökulmasta aina vahvalla puolella ja hyökkäyksen toinen puoli on silloin heikko puoli. Puolustuksen tukimiehet ryhmittyvät yleensä sen mukaan, missä on hyökkäyksen vahva tai heikko puoli (vrt. heikon puolen tukimies ja vahvan puolen tukimies).


title: Sisempi laitahyökkääjä

text: Sisempi laitahyökkääjä on laitahyökkääjää fyysisesti kookkaampi pelaaja, jonka tehtävänä on toimia kuudentena linjapelaajana blokaten tietä keskushyökkääjälle juoksupeleissä. Heittopeleissä sisempi laitahyökkääjä voi juosta laitahyökkääjän tapaan heittokuvioita. Sisempää laitahyökkääjää käytetäänkin heittojen vastaanottajana esimerkiksi aluepuolustuksen "saumoissa" eli kahden puolustavan pelaajan heittopuolustusalueiden välissä.


title: Sisempi laitahyökkääjä

text: Modernissa hyökkäyspelissä sisempää laitahyökkääjää voidaan käyttää kahdella eri tavalla tehokkaasti puolustusryhmitystä vastaan. Normaalisti hyökkäyksen linjan päähän ryhmittyvä sisempi laitahyökkääjä voi juosta keskipitkiä ja pitkiä heittokuvioita, jolloin häntä puolustaa usein hitaampi ja kookkaampi tukimies. Avoimessa hyökkäysryhmityksessä, jossa sisempi laitahyökkääjä ryhmittyykin laitahyökkääjien tapaan irti hyökkäksen linjasta, hän saa vastaansa useimmiten pienemmän kulmapuolustajan tai takapuolustajan. Tällöin hyökkäys voi käyttää kokoeroa hyödyksi lyhyissä heittopeleissä, joissa kulmapuolustajan on vaikea taklata fyysisesti vahvempaa sisempää laitahyökkääjää.


title: Sisempi laitahyökkääjä

text: Sisempiä laitahyökkääjiä on kentällä yhtä aikaa yleensä yhdestä kolmeen, pelitilanteen mukaan. Jos hyökkäyksellä on edettävää matkaa maalialueelle vain muutama jaardi, aloitusmuodostelmassa voi olla kaksi, jopa kolme sisempää laitahyökkääjää ryhmittyneenä hyökkäyksen linjan päihin. Heidän tehtävänä on tällöin lähinnä blokata juoksutilaa pallonkantajalle.


title: Sisempi laitahyökkääjä

text: NFL:ssä sisemmän laitahyökkääjän prototyypiksi on viime vuosina muodostunut aiemmin koripalloa pelannut, urheilullinen ja varmakätinen heiton vastaanottaja, jonka nopeus suhteessa pituuteen ja painoon on suurempi kuin tukimiehillä. Kuuluisia sisempiä laitahyökkääjiä ovat muun muassa Tony Gonzalez, Antonio Gates, Rob Gronkowski, Delanie Walker ja Jimmy Graham.


title: Sisempi laitahyökkääjä

text: Washington Redskinsin valmentaja Joe Gibbs muutti sisemmän laitahyökkääjän roolia merkittävästi 1980-luvulla. Gibbs käytti hyökkäyksessä aina kahta tai jopa kolmea sisempää laitahyökkääjää ja yhtä keskushyökkääjää yhtä aikaa, jolloin hyökkäys oli tasapainoinen. Toisen sisemmän laitahyökkääjän tehtävä oli aina blokata yhdessä keskushyökkääjän kanssa heikolta puolelta pelinrakentajaa kohti ryntävää tukimiestä, erityisesti New York Giantsin Lawrence Tayloria. Kahden tai kolmen sisemmän laitahyökkääjän muodostelman etu oli vahva juoksupeli, mutta heittopeleissä Redskinsin pelinrakentajilla oli käytettävissä vain kaksi, tai ajoittain vain yksi laitahyökkääjä.


title: Sisempi laitahyökkääjä

text: Toinen Gibbsin uudistus oli uusi pelipaikka, jota ryhdyttiin kutsumaan nimellä "H-back". H-back oli käytännössä sisempi laitahyökkääjä, mutta hän saattoi ryhmittyä hyökkäyksen linjan takapuolelle, jolloin pelinrakentaja pystyi ennen hyökkäyspelin alkua lähettämään H-backin aloituslinjan suuntaiseen liikkeeseen () puolelta toiselle. Tällöin yhdellä keskushyökkääjällä pelannut Redskins pystyi harhauttamaan vastustajaa juoksupeleissä, koska puolustus ei pystynyt päättelemään aloitusmuodostelmasta riittävän nopeasti juoksupelin suuntaa. H-back saattoi toimia myös kolmantena, blokkaavana keskushyökkääjänä tai lyhyiden heittojen vastaanottajana.


title: Caecilius Statius

text: Caecilius Statius (k. noin 220–166 eaa.) oli arkaaisen ajan roomalainen komediakirjailija, jonka tuotanto on säilynyt vain fragmentaarisesti. Hänen aikalaisiaan roomalaisista näytelmäkirjailijoista olivat Ennius, Plautus ja Terentius.


title: Caecilius Statius

text: Caecilius Statiuksen elämästä tiedetään jokseenkin vähän. Hän kuului kelttiläistä alkuperää olevaan, Pohjois-Italiassa asuvien insubrien heimoon. Syntymävuodesta ei tiedetä mitään varmaa, mutta tutkijat ovat päätyneet esittämään hänen syntymäajakseen 220-lukua eaa. Joidenkin lähteiden mukaan hän oli kotoisin Mediolanumista (nyk. Milano), joka oli insubrien asuttaman alueen tärkein keskus. Caecilius Statius päätyi Roomaan mitä ilmeisimmin sotavankina roomalaisten ja insubrien käymien taisteluiden seurauksena. Insubrit kärsivät tappion roomalaisille Clastidiumin taistelussa vuonna 222, jolloin roomalaiset saivat Mediolanumin haltuunsa ensi kerran. Viimeinen kamppailu roomalaisten ja insubrien välillä käytiin vuosina 200–194, ja oletettavaa on, että Statius tuli Roomaan näihin aikoihin. Hän päätyi orjaksi Caeciliusten perheeseen. Caeciliukset vapauttivat hänet ja hän omaksui perheen nimen itselleen. Statius-nimestä tuli lisänimi, jota myöhempinä aikoina käytetään harvoin, ja esimerkiksi klassisen kauden kirjailijat viittaavat häneen lähinnä Caeciliuksena. Hänen mahdollisesta etunimestään ei ole mitään tietoa. Statius-nimi on herättänyt kiinnostusta tutkijoiden keskuudessa. Aulus Gellius käsitteli aihetta jo antiikissa; hänen mukaansa Statius oli orjan nimi, ja siksi myös orjana Roomaan saapuneen Caecilius Statiuksen nimi. Todennäköisesti Statius oli kuitenkin yleinen itaalinen individuaalinimi ja Statiuksen alkuperäinen nimi.


title: Caecilius Statius

text: Jos Caeciliuksen syntymävuosi on tuottanut tutkijoille päänvaivaa, niin ongelmia on myös hänen kuolinvuotensa selvittämisessä. Hieronymuksen mukaan Caeciliuksen elämä päättyi Enniuksen kuolemaa seurannenna vuonna. Enniuksen kuolinvuodesta ei kuitenkaan ole täyttä varmuutta, vaan sen on ehdotettu olevan joko 169 tai 168 eaa. Em. vuosi on peräisin Cicerolta , toinen Hieronymukselta . Ongelmia tuottaa myös Suetoniukselta peräisin oleva maininta nuoresta Terentiuksesta, joka luki Andria-näytelmäänsä vanhalle Caeciliukselle. Kyseisen näytelmän tiedetään ilmestyneen vasta vuonna 166, joten tämä siirtäisi Caeciliuksen kuolinhetkeä myöhemmäksi. Tätä mainintaa on pidetään kuitenkin anekdoottina, jolla ei ole pohjaa tosielämässä ja oletettavasti Caecilius olikin tuona kyseisenä ajankohtana jo kuollut.


title: Caecilius Statius

text: Vapautettuna Caecilius pääsi Ennuksen tuttavapiiriin ja hän aloitti kreikkalaismallisten komedioiden ("fabula palliata") kirjoittamisen uuden attikalaisen komedian tyyliin. Hieronymus mainitsee hänen olleen Enniuksen "contubernalis", joka voi tarkoittaa paitsi sotilastoveria kuin asuinkumppaniakin. Jotkut tutkijat ovat tulkinneen Caecliuksen olleen Enniuksen oppilas. Vaikka miesten välisen suhteen laadusta ei ole täyttä varmuutta, on selvää, että he olivat tuttavia keskenään. Jotkut tutkijat uskovat Caeciliuksen valinneenkin komedian välttääkseen kilpailuasetelman tragedioita kirjoittavan Enniuksen kanssa.


title: Caecilius Statius

text:
Aluksi Caeciliuksen komediat eivät saavuttaneet suurtakaan suosiota, mikä saattoi johtua hänen puutteellisista latinantaidoistaan. Myöhemmin kuitenkin tulivat maine ja kunnia myös Caeciliuksen tuotannon osaksi ja Caecilius nostettiin latinankielisen kirjallisuuden suurten nimien joukkoon. Ensimmäisellä vuosisadalla eaa. elänyt runoilija Volcacius Sedigitus nosti muodostamassaan runoilijakaanonissaan Caeciliuksen ensimmäiselle sijalle fabula palliatan kirjoittajista, kun Plautus sai tyytyä toiseen sijaan ja Terentius vasta kuudenteen. Volcacius Sedigituksen ohella Caeciliusta ihailivat useat muut antiikin kirjailijat, esimerkiksi Varro kiittelee hänen näytelmiensä juonikuvioita ja Horatius tyylin arvokkuutta ("gravitas"). Cicero kuitenkin moittii Caeciliusta huonoksi latinistiksi..
Vaikka useat antiikin auktorit Caeciliusta ylistivätkin, jää hän usein vaille suurta huomiota kirjallisuudenhistoriassa. Tämä johtuu siitä, ettei Caeciliuksen näytelmistä ole meille säilynyt kuin jokseenkin vähäinen määrä fragmentteja, joista suurin osa on vain yhden tai korkeintaan kahden säkeen mittaisia. Säilyneitä fragmentteja on 177 kappaletta ja ne jakautuvat 194 säkeeseen. Näytelmien nimiä tunnetaan yli neljäkymmentä ja kaikki hänen näytelmänsä edustavat fabula palliata -komediaa. Näytelmien otsikot ovat joko kreikankielisiä (32 kpl), latinankielisiä (8 kpl), tai sitten niillä on sekä latinan- että kreikankielinen nimi (2 kpl). Kaikki fragmentit ovat peräisin Caeciliusta kommentoineilta, myöhemmiltä kirjailijoilta. Tärkein tässä yhteydessä lienee 300-luvulla vaikuttanut grammaatikko Nonius Marcellus, jolta on peräisin noin sata Caecilius-lainausta. Aulus Gellius on säilyttänyt pisimmän fragmentin vertaillessaan Caeciliuksen näytelmää "Plocium" Menandroksen samannimiseen ("Plokion") esikuvan kanssa.


title: Caecilius Statius

text: Caeciliusta on perinteisesti pidetty välittäjänä Plautuksen ja Terentiuksen toisistaan poikkeavien kirjoitustyylien välillä, sattuuhan hän ajallisesti näiden kahden kirjailijan välille. Caeciliuksen tyylissä on paljon yhteistä Plautuksen kanssa, mutta mahdollisesti hän oli uskollisempi kreikkalaisille esikuvilleen, joista tärkein on ehdottomasti em. Menandros. Tämän vuoksi ja siksi, että hänen näytelmien kreikankielisten nimien osuus on ylivoimainen, on ajateltu Caeciliuksen pyrkineen Plautusta enemmän tuomaan kreikkalaista vaikutusta roomalaiseen komediaan. Aulus Gelliuksen vertailu kahden auktorin välillä paljastaa kuitenkin Caeciliuksenkin mukailleen kreikkalaisia esikuvia melko vapaasti.


title: Caecilius Statius

text: A. Caecilius-editiot


title: Caecilius Statius

text: B. Tutkimuskirjallisuus


title: Saa joulu aikaan sen

text: Saa joulu aikaan sen on Arja Korisevan kolmas albumi, joka julkaistiin 1991. Levy sisältää joululauluja. Levy ylitti myynnillään kultalevyn myyntirajan 1992 ja platinalevyn rajan vuonna 1994. Kaikkiaan levyä myytiin 49 595 kappaletta. Albumi on julkaistu CD-levynä, vinyylilevynä, C-kasettina ja VHS-videona. Levyn on julkaissut Fazer Finnlevy. Toisen joululevyn "Joulu joka päivä" Arja teki vuonna 2002.


title: Gottfried von Einem

text: Gottfried von Einem (24. tammikuuta 1918 – 12. heinäkuuta 1996) oli itävaltalainen säveltäjä. Hän tuli tunnetuksi oopperoistaan, joihin oli Igor Stravinskin ja Sergei Prokofjevin tuotannon ohella vaikuttanut jazzmusiikki.


title: Gottfried von Einem

text: Einem syntyi Bernissä, Sveitsissä, itävaltalaiseen diplomaattiperheeseen. Koulun suoritettuaan hän lähti Berliiniin, jossa hän nousi Berliinin filharmonikkojen harjoittajaksi. Hän sai opetusta Boris Blacherilta ja meni vuonna 1946 naimisiin ensimmäisen vaimonsa Lianne von Bismarckin kanssa. Saatuaan 6. toukokuuta 1948 pojan (Caspar Einem, merkittävä poliitikko) perhe muutti vuonna 1953 Wieniin.


title: Gottfried von Einem

text: Einem jäi leskeksi vuonna 1962. Hän meni vuonna 1966 uusiin naimisiin näytelmäkirjailija Lotte Ingrischin (s. 1930) kanssa, joka kirjoitti hänellekin useita librettoja. Pari vietti keskenään runsaasti aikaa Waldviertelissa. Einem kuoli 78-vuotiaana Maissaun Oberdürnbachissa, Itävallassa.


title: Gottfried von Einem

text: Einemin tunnetuimpiin oopperoihin kuuluvat:Säveltäjä julistettiin vuonna 2002 postuumisti Vanhurskaaksi kansakuntien joukossa, koska hän oli sodan aikana toimittanut vainojen uhkaamille elintarvikkeita ja väärennettyjä dokumentteja.


title: Sayaun Thunga Phool Ka

text: Sayaun Thunga Phool Ka (, suomeksi "Me nepalilaiset olemme satojen kukkien seppele") on Nepalin nykyinen kansallislaulu. Se julistettiin virallisesti kansallislauluksi 3. elokuuta 2007.


title: Sayaun Thunga Phool Ka

text: Kansallislaulun sanat on kirjoittanut runoilija Byakul Maila. Musiikin on säveltänyt Umber Gurung. Laulu on sanoiltaan yksinkertainen ja ylistää Nepalin itsenäisyyttä, yhtenäisyyttä, rohkeutta, ylpeyttä, kauneutta, monimuotoisuutta ja kunnioitusta.


title: Sayaun Thunga Phool Ka

text: Nepalin poliittisten muutosten vuoksi aiempaa kansallislaulua pidettiin liikaa kuningasta ylistävänä. Laulun nimi oli Ras Triya Gaan ja se oli käytössä vuodesta 1962 vuoteen 2007.


title: Kun ilta saapuu kaupunkiin

text: Kun ilta saapuu kaupunkiin on Arja Korisevan neljäs albumi, joka julkaistiin 1992. Levy ylitti myynnillään kultalevyn myyntirajan 1992 heti ilmestymispäivänään. Kaikkiaan levyä myytiin 35 700 kappaletta. Albumi on julkaistu CD-levynä, vinyylilevynä, ja C-kasettina. Levyn on julkaissut Fazer Finnlevy. Albumi sisältää vain suomalaisia sävellyksiä. Paula Koivuniemi levytti "Rakkauden vanki" kappaleen vuonna 2003.


title: Niccolò Jommelli

text: Niccolò Jommelli (10. syyskuuta 1714 – 25. elokuuta 1774) oli italialainen säveltäjä.


title: Niccolò Jommelli

text: Jommelli syntyi Francesco Antonio Jommellin ja Margarita Cristianon pojaksi Aversassa. Hänellä oli yksi veli, dominikaanimunkki Ignazio, ja kolme siskoa. Hän pääsi vuonna 1725 Sant' Onofrio a Capuanan konservatorioon Napolissa, jossa hän sai opetusta Ignazio Protalta ja Francesco Feolta. Hän pääsi nopeasti myöhemmin kardinaaliksi nousseen Yorkin herttua Henrik Benedictin suosioon.


title: Niccolò Jommelli

text: Jommellin ensimmäinen ooppera "L'errore amoroso" esitettiin Napolin Teatro Nuovossa talvella 1737. Sitä seurasi toinen koominen ooppera "Odoardo" seuraavana vuonna, ja ensimmäinen vakava ooppera "Ricimero rè de' Goti" esitettiin tammikuussa 1740. 1740-luvun vuosina hänen töitään esitettiin Rooman ja Napolin lisäksi mm. Bolognassa, Venetsiassa, Torinossa, Padovassa, Ferrarassa, Luccassa ja Parmassa.


title: Niccolò Jommelli

text: Oopperoidensa lisäksi Jommelli kirjoitti runsaasti hengellistä musiikkia, kuten oratorioita, sekä kantaatteja. Hän työskenteli myöhemmällä urallaan mm. Wienissä ja Stuttgartissa ja tapasi vuonna 1763 Ludwigsburgissa Wolfgang Amadeus Mozartin. Hän palasi Napoliin 1768, mutta vietti viimeiset vuotensa osittain halvaantuneena aivoinfarktin vuoksi. Hän kuoli Napolissa 59-vuotiaana.


title: Niccolò Jommelli

text: Jommelli sävelsi kymmeniä oopperoita. Niistä tunnetuimpia ovat:


title: Naisen tie (albumi)

text:
Naisen tie on Arja Korisevan viides albumi, joka julkaistiin 1994. Levy ylitti myynnillään kultalevyn myyntirajan 1995. Kaikkiaan levyä myytiin 30 400 kappaletta. Albumi on julkaistu CD-levynä ja C-kasettina. Levyn on julkaissut Fazer Music. Albumilta julkaistiin kolme CD-singleä.
Arja Korisevan Fortuna-orkesteri:


title: Naisen tie (albumi)

text: Muut mukana olleet muusikot:


title: Lordin julkaisut

text: Tämä artikkeli käsittelee hard rock ja heavy metal -yhtye Lordin virallista diskografiaa ja muita julkaisuja.


title: Pietro Abbà Cornaglia

text: Pietro Abbà Cornaglia (20. maaliskuuta 1851 – 2. toukokuuta 1894) oli italialainen säveltäjä, urkuri ja pianisti.


title: Pietro Abbà Cornaglia

text: Abbà Cornaglia syntyi Alessandriassa ja opiskeli isäpuolensa johdolla ennen pääsemistään Milanon konservatorioon. Hän opiskeli siellä vuosina 1868–1871 pianonsoittoa ja sävellystä opettajinaan muiden muassa Antonio Angeleri ja Lauro Rossi.


title: Pietro Abbà Cornaglia

text: Opintojensa jälkeen hän kierteli konserttipianistina ja sai lopulta urkurinpaikan Alessandrian katedraalista vuonna 1880. Hän toimi urkurina kuolemaansa saakka ja perusti lisäksi musiikkikoulun ja johti katedraalin orkesteria.


title: Pietro Abbà Cornaglia

text: Abbà Cornaglia sävelsi useita piano- ja urkuteoksia sekä kamarimusiikkia. Lisäksi hänen tuotantoonsa kuuluvat kirjat "Sulla introduzione del canto popolare in tutte le masse di comunità, e specialmente nella scuola" (1880) ja "Impressioni d'un viaggio in Germania" (1881) sekä kolme oopperaa:Yksikään ooppera ei ole jäänyt elämään.


title: Rakastunut nainen

text: Rakastunut nainen on Arja Korisevan kuudes albumi, joka julkaistiin 1995. Levy ylitti myynnillään kultalevyn myyntirajan 1995. Kaikkiaan levyä myytiin 28 190 kappaletta. Albumi on julkaistu CD-levynä ja C-kasettina. Levyn on julkaissut Sony Music Entertainment (Finland) Oy. Albumilta julkaistiin neljä CD-singleä. Albumi sisältää kaksi eri versiota Disneyn Pocahontas -elokuvan laulusta "Tuulen värit".


title: Bernardo Aliprandi

text: Bernardo Aliprandi (n. 1710, Milano – n. 1792, Frankfurt am Main) oli italialainen myöhäisen barokin ajan sellisti ja säveltäjä. Hän sävelsi neljä oopperaa:Oopperateosten lisäksi Aliprandilta valmistui stabat mater (1749) ja 18 sinfoniaa.


title: Jacopo Napoli

text: Jacopo Napoli (26. elokuuta 1911, Napoli – 1994, Ascea) oli italialainen säveltäjä. Hänen tuotantoonsa kuuluu mm. kamarimusiikkia, lauluja sekä lukuisia oopperoita.


title: Inakari (Tornio)

text: Inakari ja Kataja olivat alun perin kaksi eri saarta, jotka nykyään muodostavat yhden saaren Perämeren pohjukassa Tornion ja Haaparannan edustalla. Suomen ja Ruotsin raja kulkee saaren poikki, ja saarella sijaitsee Ruotsin itäisin maapiste.


title: Inakari (Tornio)

text: Vuoden 1891 kartassa saaret olivat erilliset ja valtionraja kulki saarten välistä: Inakari oli Suomen puolella ja Kataja Ruotsin puolella.


title: Inakari (Tornio)

text: Saari on matala ja matalarantainen. Suomen puolella länsirannalla on rakennuskeskittymä. Saarta peittää pääasiassa lehtipuiden muodostama metsikkö. Inakarin kaakkoispuolella sijaitsee pieni Posin saari.


title: Inakari (Tornio)

text: Suullisten lähdetietojen mukaan Inakarin itäpuolella laivaväylän tuntumassa merenpohjassa kerrotaan olevan laivanhylky. Samoin saaren eteläpuolella on kerrottu lepäävän laivanhylyn.


title: Ilmari Laurila

text: Ilmari Laurila (23. joulukuuta 1897 Kauhava – 16. maaliskuuta 1918 Länkipohja) oli isänsä Matti Laurila vanhemman ja veljensä Matti Laurila nuoremman tavoin valkoinen lapualainen sotilas Suomen sisällissodassa. Heistä kolmesta käytettiin valkoisella puolella toisinaan yhteisnimitystä "Lapuan lumiaura". Veljesten äiti oli Anna Liisa Mukari.


title: Ilmari Laurila

text: Ilmari Laurila toimi Lapuan suojeluskunnassa joukkueenjohtajana ja 1. maaliskuuta alkaen Lapuan suojeluskunnasta muodostetun Pohjois-Hämeen rykmentin II pataljoonan 2. komppanian päällikkönä. Ilmari Laurila kaatui Länkipohjan taistelussa 16. maaliskuuta 1918 haavoittunutta sitoessaan.


title: Ilmari Laurila

text: Ilmari Laurila on haudattu Lapuan sankarihautaan. Hänen nimensä on Lapuan yhteiskoulun muistotaulussa.


title: Myrskybongaus

text: Myrskybongaus on voimakkaiden sääilmiöiden harrastelijamaista kuvaamista ja tutkimista. Yhdysvalloissa myrskybongarit kuvaavat muun muassa tornadoja ja hurrikaaneja, Suomessa muun muassa trombeja, ukkosia ja syysmyrskyjä.


title: Myrskybongaus

text: Myrskybongaus alkoi Yhdysvaltojen Keskilännessä jo 1950-luvulla. Siellä myrskybongausta edisti tiheä tieverkko ja halpa polttoaine, joten saatettiin helposti ja halvalla ajaa kaukaakin myrskyn lähelle.


title: Myrskybongaus

text: Suomessa varsinaista myrskybongausharrastusta on ollut 1990-luvun alusta kun esimerkiksi ukkostutkat ovat tietokoneiden ja tietoverkkojen kautta helpoittaneet tiedon löytämistä sääilmiöistä. Ihmiset harrastavat useimmiten myrskyjen havainnointia kotinsa tai mökkinsä ikkunasta, vain pieni joukko on todella aktiivisia myrskybongareita jotka seuraavat ukkosia ja myrskyjä autolla. Aktiivisia bongareta arvellaan Suomessa olevan noin viisikymmentä.


title: Myrskybongaus

text: Ilmatieteenlaitos kaipaa myös havaintoja myrskyistä sekä muista sääilmiöistä ja on tehnyt myrskybongarien kanssa yhteistyötä, mutta myös tavallisten sääharrastajien tiedot ovat tarpeellisia. He ovat välittääneet tietoja säästä paikan päältä ja Ilmatieteenlaitos on niiden perustella parantanut tietokonemallinnuksiaan. Ilmatieteenlaitos on kehittänyt Sää-sovelluksen jonka avulla harrastajat voivat ilmoittaa havaintojaan myrskyistä sekä myös muista sääilmiöistä.


title: Myrskybongaus

text: Ukkospilvestä joskus satavat erittäin suuret jopa kymmenien millimetrien kokoiset rakeet, syöksyvirtauksen kaatamat puut ja tuulen lennättämät oksat ja salamat lähelle iskiessään voivat olla vaarallisia. Ulkomailla myrskybongaus voi olla hengenvaarallista rajumpien sääilmiöiden vuoksi. Useimmiten tornadoa kuvataan matkan päästä, sillä liian lähelle tai sen sisään joutuminen on hengenvaarallista. Suomessa myrskyistä johtuneet kuolemat ovat olleet harvinaisia.


title: Myrskybongaus

text: Myrskybongauksesta kertova elokuva "Twister" antaa myrskybongauksesta väärän kuvan. Elokuvassa muun muassa ajetaan tornadon läpi, mikä on oikeasti hengenvaarallista, ja liikutaan metsäisillä sivuteillä ja pelloilla, jotka ovat myrskyjen aikaan vaarallisia paikkoja. Pelloillahan voi salama iskeä hyvin helposti.


title: Strange Beautiful Music

text: Strange Beautiful Music on kitaristi Joe Satrianin kahdestoista soololevy.


title: Is There Love in Space?

text:
Is There Love in Space? on kitaristi Joe Satrianin soololevy.
Kaikki kappaleet kirjoittanut Joe Satriani.


title: Lera Auerbach

text: Lera Auerbach (, s. 21. lokakuuta 1973, Tšeljabinsk) on venäläinen säveltäjä, pianisti, kirjailija ja kuvanveistäjä.


title: Lera Auerbach

text: Auerbach teki Carnegie Hall -debyyttinsä toukokuussa 2002, jolloin hän esitti Gidon Kremerin ja Kremerata Baltican kanssa oman sarjansa viululle, pianolle ja orkesterille. Vuonna 2005 hänelle myönnettiin Saksasta Schleswig-Holsteinin musiikkijuhlien Hindemith-palkinto.


title: Lera Auerbach

text: Useat orkesterit, kokoonpanot ja yhtyeet ovat tilanneet Auerbachilta teoksia. Hän on esiintynyt laajalti myös soolopianistina tunnetuissa konserttisaleissa, muun muassa Moskovassa, Tokiossa, New Yorkissa, Münchenissä, Oslossa, Chicagossa ja Washington (DC):ssä. Hän on julkaissut myös runoutta ja proosaa venäjän kielellä.


title: Lera Auerbach

text: Auerbachin tuotantoon kuuluu muiden sävellysten ohella:


title: Kelly Sotherton

text: Kelly Sotherton (s. 13. marraskuuta 1976 Newport, Wightsaari) on brittiläinen yleisurheilija, jonka päälaji oli seitsenottelu.


title: Kelly Sotherton

text: Sotherton sijoittui vuonna 1997 Turun alle 23-vuotiaiden EM-kisoissa seitsenottelussa kymmenenneksi tuloksella 5585. Vuonna 2001 hän voitti Yhdistyneen kuningaskunnan sisäratojen mestaruuden viisiottelussa, minkä hän uusi seuraavana vuonna. Kansainyhteisön kisoissa 2002 hän oli seitsenottelussa seitsemäs pistein 5728. Seuraavana vuonna hän voitti jälleen maansa sisäratojen mestaruuden viisiottelussa ja vuonna 2004 hän sijoittui pituushypyssä neljänneksi Euroopan sisäratojen cupissa tuloksella 638 ja Euroopan cupissa toiseksi tuloksella 668. Ateenan olympialaisissa Sotherton voitti seitsenottelussa olympiapronssia tuloksella 6424.


title: Kelly Sotherton

text: Sotherton voitti Madridin sisäratojen EM-kisoissa 2005 viisiottelun hopeaa 4733 pisteellä. Myöhemmin samana vuonna hän oli pituushypyssä Euroopan cupin superliigan toinen. Helsingin MM-kisoissa hän sijoittui seitsenottelussa viidenneksi ja pituushypyssä kahdeksanneksi. Vuonna 2006 hän voitti pituushypyssä maansa sisäratojen mestaruuden, sijoittui samassa lajissa Euroopan cupin superliigassa viidenneksi, karsiutui Göteborgin EM-kisoissa ja hyppäsi kahdeksanneksi. EM-kilpailujen seitsenottelussa hän oli seitsemäs ja voitti Kansainyhteisön kisoissa kultaa tuloksella 6396. Seuraavana vuonna hän voitti Birminghamin sisäratojen EM-kisoissa hopeaa viisiottelussa tuloksella 4927. Osakan MM-kisoissa hän voitti seitsenottelun pronssia pistein 6510.


title: Kelly Sotherton

text: Sisäratojen MM-kisoissa 2008 Budapestissa Sotherton saavutti viisiottelussa hopeaa tuloksella 4852, jolla hän hävisi Tia Hellebautille vain 15 pistettä. Pekingin olympialaisissa 2008 Sotherton sijoittui alun perin viidenneksi sekä seitsenottelussa että 4 × 400 metrin viestijuoksussa. Molemmissa lajeissa hän kuitenkin nousi myöhemmin pronssimitalistiksi dopinghylkäysten takia. Seitsenottelussa hänen edelleen sijoittuneista hylättiin alun perin toiseksi sijoittunut Ljudmyla Blonska ja neljänneksi sijoittunut Tatjana Tšernova ja viestissä Britannian edelle sijoittuneista hylättiin Venäjän ja Valko-Venäjän joukkueet. Pariisin sisäratojen EM-kilpailuissa 2011 hän kuului Britannian hopeajoukkueeseen 4 × 400 metrin viestissä.


title: Kelly Sotherton

text: Sotherton ilmoitti toukokuussa 2012 lopettavansa uransa.


title: Kelly Sotherton

text: Ulkoradoilla


title: Kelly Sotherton

text: Sisäradoilla


title: Kyläleski

text: Kyläleski ("Vidua chalybeata") on leskien heimoon kuuluva pieni afrikkalainen varpuslintu. Lajin kuvaili ja nimesi Philipp Ludwig Statius Müller 1776.


title: Kyläleski

text: Linnun pituus on 11–12 cm. Koiraan höyhenpuku on musta, tukeva siemensyöjän nokka on luunvalkoinen ja koivet ovat punaiset. Naaras on ruskea ja muistuttaa punajalkaista varpusnaarasta. Nuori lintu muistuttaa naarasta väritykseltään, ollen kuitenkin hieman vaaleampi, ja siltä puuttuu vaalea silmäkulmanjuova. Laulu esitetään korkealta paikalta ja siinä esiintyy kylälesken pääisäntälajin ruusupeipon ("Lagonosticta senegala") laulunosia.


title: Kyläleski

text: Kyläleski elää Saharan eteläpuolisessa Afrikassa noin 10 miljoonan neliökilometrin suuruisella alueella. Laji on paikkalintu ja sen kanta on elinvoimainen.


title: Kyläleski

text: Kyläleski on kulttuuriseuralainen, joka elää kylien ja taajamien liepeillä sekä savanneilla ja avoimilla ruohomailla.


title: Kyläleski

text: Kyläleski on pesäloinen, joka munii ruusupeipon pesään 2–4 valkoista munaa, jotka ovat aavistuksen suurempia kuin ruusupeipon munat. Kyläleski ei poista ruusupeipon omia munia, ja poikaset kasvavat samassa pesässä. Kylälesken poikasen kita on samannäköinen kuin ruusupeipon poikasen. Haudonta kestää noin kymmenen päivää.


title: Kyläleski

text: Kyläleski on siemensyöjä, joka syö myös viljaa.


title: Alexandra Jiménez

text: Alexandra Jiménez Arrechea (s. 4. tammikuuta 1980 Zaragoza, Aragonia, Espanja) on espanjalainen näyttelijätär.


title: Alexandra Jiménez

text: Jiménez alkoi jo lapsena tanssia balettia ja opiskeli tanssia arvostetuissa oppilaitoksissa Zaragozassa ja myöhemmin Madridissa. Hänestä tuli balettiammattilainen 15-vuotiaana, mutta hän loukkasi pian tämän jälkeen jalkansa ja jätti tanssijan uran keskittyäkseen näyttelemiseen. Hän opiskeli näyttelemistä Madridissa ja teki opintojensa aikana pieniä roolitöitä muun muassa televisiosarjoissa "Periodistas", "Policías, en el corazón de la calle" ja "Compañeros". Sittemmin hän sai roolin "Serranon perhe" -sarjasta, jossa hän esittää valloittavan luonteen omaavaa África Sanzia. Áfrican roolista hän on ollut ehdolla Espanjan näyttelijöiden liiton jakaman parhaan televisionäyttelijättären palkinnon saajaksi. Jiménez on näytellyt myös elokuvissa, lyhytelokuvissa ja teatterissa sekä työskennellyt mallina. Vuonna 2005 hän voitti yhdessä "Serranon perheen" vastanäyttelijänsä Alejo Saurasin kanssa Premio Leche President -palkinnon kategoriassa "paras televisiopariskunta". Vuonna 2006 Jiménez voitti myös kotiseutunsa kulttuuripalkinnon, jonka Aragonian itsehallintoalue jakaa menestyneille aragonialaisille. Alejo Sauras kertoi olevan hyvä ystävä Jiménezille.